Hellenic Daily News: Αυγούστου 2008\nH Βλακεία είναι ανίκητη...και τείνει να γίνει χαρακτηριστικό των γειτόνων(sic)\nΕίναι τόσο γελοίοι που νομίζουν πως με αυτό τον τρόπο πετυχαίνουν κάτι...και δεν φτάνει που η βλακεία τους χτυπάει κόκκινο...βγαίνουν και πανηγυρίζουν και από τις Σκοπιανές ιστοσελίδες πως κάτι έκαναν... διαβάστε παρακάτω και θα καταλάβετε\nΗ είδηση από το σκοπιανό site http://macedoniaonline.eu/content/view/3132/1/:\n30.8.08 A Group going by the name of "Macedonian Cyber Elite" hacked into numerous Greek Websites, late last night. In its text, apart from the picture of the old Macedonian flag, there is the following message: "This message is in the Macedonian language, because You are our offspring and we know you understand it. It is time for you to stop your hot headed stubbornness, we don’t understand with what aim you seek something that has never been yours. We don’t know how far you will go, however we believe not very far because we are aware for a long time, and today we are ready to confront and destroy anything in our way. By nature we are very calm people, but not naďve, and will not let history repeat… We are ready at all times to respond virtually and in reality. Our actions will only increase if you don’t change your policy, and you are well aware what you need to do… Understand this as an advice for a better future and better relations." says in the message translated from Macedonian. Also on August 27, the "Macedonian Cyber Elite" took down the website of Greek PM Kostas Caramanlis. His site wasn't available for most of the day. These are some of the sites that were hacked, some of them still have not managed to remove the message from the MCE. www.gipapamanolis.gr, www.brano.gr/shopping, www.aerodromia.com, www.zante-guide.com/zakynthos.\n"Μακεδόνες" (θα θέλατε) "επιτέθηκαν" σε αρκετές ελληνικές ιστοσελίδες 30.08.08. Μια ομάδα με το όνομα "Μακεδονική(στα όνειρά σας) ΚυβερνοΕλίτ" διείσδυσε σε αρκετές ελληνικές ιστοσελίδες, αργά χτες τη νύχτα. Στο κείμενό της, εκτός από τη φωτογραφία της παίάς μακεδονικής σημαίας, υπήρχε το ακόλουθο μήνυμα.\n"Αυτό το μήνυμα είναι στη "μακεδονική" γλώσσα, επειδή είστε τα παιδιά μας και ξέρουμε ότι τη καταλαβαίνετε. Είναι ώρα να σταματήσετε το θερμοκέφαλο πείσμα σας, δεν καταλαβαίνουμε με ποιο σκοπό θέλετε κάτι που δεν ήταν ποτέ δικό σας. Δεν ξέρουμε πόσο μακρυά θα φτάσετε, ωστόσο πιστεύουμε όχι πολύ μακριά, επειδή έχουμε συνειδητοποιήσει εδώ και πολύ καιρό, και σήμερα είμαστε έτοιμοι να αντιμετωπίσουμε και να καταστρέψουμε οτιδήποτε στο δρόμο μας.\nΑπό τη φύση μας είμαστε πολύ ήρεμοι άνθρωποι (σχόλιο: το βλέπω...), αλλά όχι αφελείς, και δε θα αφήσουμε την ιστορία να επαναληφθεί.. Είμαστε έτοιμοι κάθε στιγμή να απαντήσουμε εικονικά και στην πραγματικότητα. Οι πράξεις μας θα αυξηθούν μόνο αν δεν αλλάξετε την πολιτική σας, και ξέρετε τι πρέπει να κάνετε.. Λάβετε αυτό σαν συμβουλή για ένα καλύτερο μέλλον και καλύτερες σχέσεις", λέει στο μήνυμα μεταφρασμένο απ' τα "μακεδονικά".\nΕπίσης, στις 27 Αυγούστου, η "Μακεδονική ΚυβερνοΕλίτ"(σχόλιο: μα τι ψωνάρες..!) κατέβασε την ιστοσελίδα του έλληνα πρωθυπουργού Κώστα Καραμανλή. Η ιστοσελίδα του δεν ήταν διαθέσιμη για το περισσότερο της ημέρας. Αυτά είναι μερικά από τα site που έπεσαν θύματα χάκερ, μερικά από αυτά ακόμη δεν κατάφεραν να αφαιρέσουν το μήνυμα της "ΜΚΕ".\n1) αυτή είναι η ιδέα των σκοπιανών για ένα καλύτερο μέλλον και καλύτερες σχέσεις - απειλές και τρομοκρατία (νομίζουν). Θα μας κάνουν ντα δηλαδή, αν δεν αλλάξουμε πολιτική - μη χειρότερα! Δεν ξέρω αν είναι ΚυβερνοΕλίτ, αλλά Ελίτ του ψυχιατρείου είναι σίγουρα.\n2) Κανείς έλληνας δε θα κατάλαβε το μήνυμά τους, χωρίς μετάφραση, αφού οι μακεδόνες είναι απόγονοι των αρχαίων μακεδόνων που μιλούσαν ελληνικά, και όχι των Φυρομιανών σλαβοκομπλεξικών.\n3) Οι σκοπιανοί παινεύουν αυτό το χάλι, ενώ οι δικοί μας, αν ακούσουν το παραμικρό εναντίον της ΠΓΔΜ σπεύδουν να το καταδικάσουν.\nΣχόλιο για την επίθεση έκανε και η σελίδα gipapamanolis\nπου ανήκει στον Γ. Παπαμανώλη\nΤην Παρασκευή 29 Αυγούστου 2007 και ώρα 18:30 ο ιστοτόπος www.gipapamanolis.gr δέχθηκε άδικη και άνανδρη επίθεση από σκοπιανούς hackers οι οποίοι προσπάθησαν να παραποιήσουν το άρθρο για τη συναυλία της δημοτικής μουσικής αναρτώντας την σκοπιανή σημαία στην αρχή του κειμένου.\nΧάρη στην έγκυρη ειδοποίηση του συναδέλφου Γ. Πιταούλη, η επίθεση αποκρούστηκε "εν τη γενέση" της, προτού προλάβει να βλάψει ανεπανόρθωτα τον ιστοτόπο.\nΜήνυμα προς τους hackers\nA message to our "dearest" neighbors:\nShame on you skopian hackers that you dare call yourselves "Macedonians". By attacking greek sites that have never bothered you, you express once more your unjust and cowardly behavior. The nations of the world will judge you!\nΗ κοντόφθαλμη λογική των γειτόνων μας, αποκαλύπτεται σε όλο της το μεγαλείο, αφού λίγη ώρα μετά την επίθεση, βιάστηκαν να καμαρώσουν, διατυμπανίζοντας την στους ομοϊδεάτες συμπατριώτες τους. Για του λόγου το αληθές, παρατίθενται οι διευθύνσεις των σκοπιανών ιστοτόπων όπου αναρτήθηκε το γεγονός της επίθεσης:\nΑναρτήθηκε από Giannis M. στις 2:12 μ.μ. 0 σχόλια\nΣκόπια: Κοιμούνται και… ονειρεύονται!\nΕπιθυμούν τον πλήρη\nδιαμελισμό της Ελλάδας\nΤα ΜΜΕ των Σκοπίων χαίρονται αφάνταστα κάθε φορά που παραβιάζεται ο εναέριος χώρος της Ελλάδας από Τουρκικά μαχητικά! Ζητωκραυγάζουν για την «δύναμη» των Τούρκων φίλων τους, και ούτε λίγο ούτε πολύ μιλούν για «πάνοπλη Τουρκία» που όποτε θελήσει μπορεί να βομβαρδίσει την Ελλάδα και να την εξαφανίσει από τον χάρτη!\nΧαίρονται σαν μικρά παιδιά, που η Ελλάδα δεν φέρνει καμία αντίσταση σε οτιδήποτε της κάνουν, και ακόμη περισσότερο χαίρονται με τα λάθη της εξωτερικής μας πολιτικής (κυρίως με αυτή την πρόσφατη δήλωση της κας Μπακογιάννη κατά της επίθεσης της Ρωσίας στην Γεωργία), βγάζοντας (για ευνόητους λόγους) και το κατάλληλο αντιρωσικό πρόσωπο την συγκεκριμένη χρονική περίοδο…\nΜικρά παιδιά είναι εξάλλου, μικρό νεοσύστατο κράτος και πάσχει από όλες τις «παιδικές ασθένειες». Μόνο που ξεχνούν κάτι σημαντικό…\nΕάν η Τουρκία ήταν τόσο μεγάλη δύναμη εδώ και χρόνια να είχε επιτεθεί στην Ελλάδα. Στην πραγματικότητα, κάθε φορά που η Τουρκία πήγε να «κουνηθεί» και έγιναν κινήσεις (επιστρατεύσεις) στην χώρα μας, η Τουρκία λούφαζε και σφύριζε αδιάφορα σαν να μην είχε συμβεί τίποτε…\nΤο κακό με την χώρα μας είναι πως πολύ σπάνια κάνει αυτές τις κινήσεις και όταν τις ξεκινάει δεν τρίζει τα δόντια της στον κάθε επίδοξο επιβουλέα των ελληνικών εδαφικών κυριαρχικών δικαιωμάτων…\nΟι ανοησίες αυτές των Σκοπιανών ΜΜΕ σαφέστατα δεν είναι ιδιωτικού χαρακτήρα και σαφέστατα απεικονίζουν μία έντονη προσπάθεια που καταβάλλεται από την κυβέρνηση του Γκρούεφσκι έτσι ώστε να υποβαθμιστεί η δύναμη αλλά και η δυναμική της Ελλάδας στην ευρύτερη περιοχή των Βαλκανίων. Η κίνηση αυτή γίνεται για να διώξει τους «φόβους» των Σκοπιανών απέναντι στην γειτονική τους χώρα, αλλά κυρίως για να μειώσει με έναν νέο τρόπο την χώρα μας διεθνώς (μην ξεχνάμε ότι οι ειδήσεις των ΜΜΕ διατρέχουν όλον τον κόσμο).\nΣυνεχείς λοιπόν οι προσπάθειες του γελοίου κυβερνητικού μορφώματος της ευρύτερης περιοχής του Βαρδάρη να μειώσει και να προσβάλει την Ελλάδα με κάθε τρόπο και κάθε δυνατό μέσον…\nΦαίνεται πως στην ξενιτιά που βρίσκεται (μην ξεχνάμε ότι είναι γενίτσαρος 2ης γενιάς) ξέχασε την λαϊκή θυμοσοφία του Ελληνικού λαού που λέει «γελάει καλύτερα όποιος γελάει τελευταίος»…\nΚι έχει να πέσει γέλιο… Με πίσσα και πούπουλα βλέπω τον Γκρούεφσκι, τον Μιλόσοσκι και όλον εκείνο τον παρατρεχάμενο γλοιώδη και γελοίο συρφετό που ισχυρίζεται πως εργάζεται για το καλό των Σκοπίων…\nΑναρτήθηκε από Giannis M. στις 2:08 μ.μ. 0 σχόλια\nΕίχαν φωτογραφίσει τα πάντα...\nΕντοπισμό των τρωτών σημείων των στρατοπέδων του Ελληνικού στρατού στη Θράκη επιχειρούσαν οι τρεις Βούλγαροι, που συνελήφθησαν με φωτογραφικό υλικό από στρατιωτικές εγκαταστάσεις στον Έβρο και ήδη προσήχθησαν και καταδικάστηκαν από την Ελληνική Δικαιοσύνη.\nΟι Γιορντάν Τσαπώφ, Αρχιλοχίας του βουλγαρικού στρατού, η Δημητρίνα Τσάποβα , υπαξιωματικός, σύζυγος του Αρχιλοχία και ο Γκεόργκυ Γκραματίκωφ, αυτοκινητιστής στο επάγγελμα κατά δήλωσή του, συνελήφθησαν να έχουν στην κατοχή τους 60 φωτογραφίες από ελληνικά στρατόπεδα στην περιοχή του Έβρου.\nΈψαχναν λεπτομέρειες στρατιωτικού ενδιαφέροντος\nΟι φωτογραφίες σύμφωνα με πληροφορίες που προέρχονται από τη στρατιωτική υπηρεσία ασφαλείας, ήταν εξαιρετικά λεπτομερείς και διαφωτιστικές για τους στόχους των τριών κατασκόπων. Συγκεκριμένα, απεικόνιζαν τη διάταξη των συρματοπλεγμάτων, τα φυλάκια, τις πύλες, τα διοικητήρια των στρατοπέδων… ακόμη και τις πίσω πλευρές των διοικητηρίων.\nΟι αρμόδιες αρχές ασφαλείας του στρατού εξηγούν πως από τη στιγμή που οι χώρες του ΝΑΤΟ διαθέτουν όλα τα στοιχεία για τις δυνάμεις ενός μέλους της Συμμαχίας, ακόμη και τους αριθμούς εκάστου άρματος ή οπλικού συστήματος- πλατφόρμας, θεωρείται απορίας άξιον ότι οι τρεις Βούλγαροι κατάσκοποι ασχολήθηκαν αποκλειστικά με συγκέντρωση πληροφοριών σε αποκλειστικά τακτικούς στόχους. «Σαν να ανίχνευσαν τα τρωτά σημεία των εγκαταστάσεων, πριν εκδηλωθεί τακτική έφοδος», ομολογούν οι ίδιοι οι αρμόδιοι παράγοντες.\nΟι ίδιες πηγές αποκλείουν το ενδεχόμενο να είναι αναμεμιγμένες αμερικανικές υπηρεσίες διότι πολύ απλά «Διαθέτουν όλες τις πληροφορίες μέχρις εσχάτης λεπτομέρειας», δηλώνουν χαρακτηριστικά.\nΠαραμένει το ισχυρό ενδεχόμενο οι τρεις Βούλγαροι να έχουν αναλάβει έργο λεπτομερούς ανίχνευσης ευαίσθητων χώρων για λογαριασμό της Τουρκίας. Εξετάζεται και το ενδεχόμενο να εκτελούσαν διαταγές από κάποια βουλγαρική υπηρεσία που δεν έχει ενσωματώσει ακόμη στη λειτουργία της τη νοοτροπία της χώρας μέλους του ΝΑΤΟ με ό,τι αυτό συνεπάγεται για τη διατήρηση των παλαιών ανακλαστικών.\nΤο Ελληνικό ΓΕΕΘΑ επίσημα διατηρεί το όλο θέμα που ανέκυψε με τη σύλληψη των τριών Βούλγαρων σε εξαιρετικά χαμηλό επίπεδο για έναν προφανή λόγο. Την άλλη εβδομάδα αρχίζει η κοινή στρατιωτική άσκηση «HELLBROC» στην οποία συμμετέχει η Ελλάδα, η Βουλγαρία, η Ρουμανία και η Κύπρος.\nΚατά το σενάριο η κοινή αυτή δύναμη επεμβαίνει ως ειρηνευτική αποστολή σε νησί της περιοχής που ονομάζεται «Μεσογαία», στο οποίο εξεγέρθηκε ένα τμήμα του πληθυσμού που καταπιεζόταν.\nΠρόκειται για στρατιωτικό σενάριο «Νέας Εποχής» που ενσωματώνει όλα τα στοιχεία που καθορίζουν ιδεολογικά τη δυνατότητα παρέμβασης Νατοϊκής ή Ευρωπαϊκής δύναμης σε Τρίτη χώρα, όπου υφίστανται πολιτικά προβλήματα (βλέπε Αφγανιστάν κλπ).\nΜε αυτήν την έννοια το Ελληνικό ΓΕΕΘΑ, δεν θα επιθυμούσε να «ανεβάσει» το θέμα της κατασκοπείας ομολογούν κύκλοι του ελληνικού πενταγώνου.\nΗ απάντηση της Σόφιας\nΤο υπουργείο Άμυνας της Βουλγαρίας υποστηρίζει πως οι δύο από τους τρεις συλληφθέντες, είναι επαγγελματίες στρατιωτικοί στο βουλγάρικο στρατό με βαθμό λοχία και στρατιώτη, αντίστοιχα. Σημειώνει ότι ήταν στην Ελλάδα ως τουρίστες και πως η παραμονή τους δεν συνδέεται με κανένα τρόπο με το επάγγελμα τους.\nΕπίσης, όπως αναφέρεται στην ανακοίνωση, ζητήθηκε από το υπουργείο Εξωτερικών της Βουλγαρίας να ληφθούν μέτρα για άμεση διαλεύκανση της υπόθεσης και να υπάρξει ενημέρωση από τον ακόλουθο Άμυνας της ελληνικής πρεσβείας στη Σόφια.\nΑναρτήθηκε από Giannis M. στις 9:49 π.μ. 0 σχόλια\nΕκτός βαρέων 103 ειδικότητες\nΔραστική περικοπή της λίστας με τα βαρέα και ανθυγιεινά επαγγέλματα προτείνει σε πόρισμά της η επιτροπή εμπειρογνωμόνων, με το 54% των ειδικοτήτων να εξαιρείται από το ευνοϊκό αυτό καθεστώς.\nΗ επιτροπή έχει καταλήξει στη δημιουργία τεσσάρων κατηγοριών για τα βαρέα και ανθυγιεινά επαγγέλματα και τις επόμενες μέρες αναμένονται οι οριστικές αποφάσεις από την υπουργό Απασχόλησης Φάνη Πάλλη-Πετραλιά.\nΣύμφωνα με τις τελευταίες πληροφορίες, στο πόρισμα γίνεται αναφορά σε 195 ομάδες, που σήμερα ανήκουν στα βαρέα και ανθυγιεινά επαγγέλματα. Από αυτές προτείνεται οι 92 επαγγελματικές ομάδες να μπουν στη νέα λίστα και οι 103 να εξαιρεθούν τελείως από το ειδικό αυτό καθεστώς (δηλαδή πρόκειται να αποχαρακτηριστούν).\nΩστόσο, «αναδιάταξη» θα υπάρξει και στις 92 ομάδες, που με βάση το πόρισμα της επιτροπής... περνάνε στην επόμενη φάση. Οι συγκεκριμένες ειδικότητες θα υπαχθούν σε τέσσερις κατηγορίες, όπου θα ισχύουν διαφορετικά «προνόμια», ανάλογα με τον συντελεστή βαρύτητας (5%, 10%, 15% και 20%).\nΜε βάση τις προτάσεις της επιτροπής, μόνο 10 επαγγελματικοί χώροι (π.χ. οικοδόμοι, εργαζόμενοι στη χημική βιομηχανία) θα υπαχθούν στην τέταρτη κατηγορία και θα κρατήσουν στο ακέραιο τα σημερινά τους προνόμια. Οσοι δραστηριοποιούνται σε αυτά τα επαγγέλματα θα διατηρήσουν το ευνοϊκό καθεστώς συνταξιοδότησης, που επιτρέπει την... έξοδο πέντε χρόνια έως επτά χρόνια νωρίτερα από το γενικό όριο.Η κατανομή των υπόλοιπων ειδικοτήτων με βάση το πόρισμα θα γίνει ως εξής: 40 ομάδες στην τρίτη κατηγορία, 30 στη δεύτερη και 12 στην πρώτη κατηγορία που έχει και τα λιγότερα προνόμια.\nΠάντως τα προνόμια που θα δοθούν στις τρεις αυτές κατηγορίες δεν αποσαφηνίζονται στο πόρισμα αλλά εκτιμάται πως θα είναι επιπλέον άδεια, περισσότερα ρεπό ή απλά ενίσχυση της υγιεινής και ασφάλειας στους χώρους εργασίας.\nΗ κυβέρνηση για να «χρυσώσει το χάπι» υπόσχεται πως οι αλλαγές θα αφορούν στους νεοπροσληφθέντες, δηλαδή όσους ξεκινήσουν να εργάζονται μετά την ανακοίνωση της νέας λίστας.\nΟυσιαστικά δημιουργούνται εργαζόμενοι δύο ταχυτήτων, καθώς ακόμη και μία μέρα διαφορά στην ασφάλιση (πριν ή μετά τη νέα λίστα) παίζει καθοριστικό ρόλο.\nΩς αντιστάθμισμα για τις επώδυνες αλλαγές δίνονται υποσχέσεις για ένταξη νέων επαγγελμάτων στη λίστα, χωρίς ωστόσο να διευκρινίζεται ποια θα είναι αυτά. Προς το παρόν δεν έχει γίνει καμία επεξεργασία για ειδικότητες που πρέπει να ενταχθούν στα βαρέα και ανθυγιεινά και το θέμα αναμένεται να παραπεμφθεί σε άλλη επιτροπή!\nΑπώτερος στόχος της κυβέρνησης είναι από τους 700.000 εργαζόμενους στα βαρέα και ανθυγιεινά επαγγέλματα να «πέσουμε» σταδιακά στους 270.000. Ενδεικτικό της δριμύτητας των αλλαγών είναι πως θα υπάρξει διαχωρισμός ακόμη και των εργαζομένων που δραστηριοποιούνται σε μία επιχείρηση. Για παράδειγμα, οι εργατοτεχνίτες αναμένεται να διατηρούν το ευνοϊκό ασφαλιστικό καθεστώς, ενώ αντιθέτως οι υπάλληλοι γραφείου θα χάνουν τα προνόμια.\nΜε βάση πληροφορίες, στο πόρισμα προτείνεται να εξαιρεθούν από τον κατάλογο με τα βαρέα και ανθυγιεινά επαγγέλματα όσοι εργάζονται στην ποτοποιία, οινοποιία, ζυθοποιία, φαρμακοποιία, βιομηχανία πυρίμαχων υλικών, βιομηχανία χρωμάτων, βιομηχανία ελαστικών, βιομηχανία πλαστικών, καπνοβιομηχανία κ.α. Επιπλέον προτείνεται να εξαιρεθούν όχι μόνο επαγγελματικοί χώροι αλλά και συγκεκριμένες ειδικότητες, όπως για παράδειγμα: εισπράκτορες- σταθμάρχες στα μέσα μαζικής μεταφοράς, καμαριέρες, σερβιτόροι, εργαζόμενοι στη ζαχαροπλαστική, κομμωτές- κομμώτριες, μουσικοί, τραγουδιστές, συσκευαστές φαρμάκων-καλλυντικών, υπάλληλοι γραφείου σε βιομηχανικούς χώρους.\nΟι τελικές αποφάσεις θα ληφθούν από την υπουργό Απασχόλησης Φάνη Πάλλη-Πετραλιά, η οποία πάντως προτιμά μια ενιαία λίστα από τη δημιουργία εργαζομένων τεσσάρων... ταχυτήτων στα βαρέα και ανθυγιεινά επαγγέλματα. Σε θέση μάχης βρίσκονται από την πλευρά τους τα συνδικάτα, οι εκπρόσωποι των οποίων έχουν αποχωρήσει από την επιτροπή εμπειρογνωμόνων.\nΣημειώνεται πως, παρά τις κυβερνητικές διαβεβαιώσεις, συνδικαλιστές εκφράζουν φόβους πως οι αλλαγές εμμέσως πλην σαφώς θα αγγίζουν και τους νυν εργαζόμενους.\nΔηλαδή σε όσα επαγγέλματα εξαιρεθούν από τη λίστα είναι ορατός ο κίνδυνος εργοδότες να απολύουν το προσωπικό που υπάγεται στα βαρέα για να προσλάβουν νέους και να μην καταβάλλουν αυξημένο ασφάλιστρο.\nΟΙ ΣΥΝΕΠΕΙΕΣ ΤΩΝ ΑΛΛΑΓΩΝ\nΣε όσα επαγγέλματα εξαιρεθούν από τη λίστα τρεις είναι οι βασικές επιπτώσεις:\n* Ορια ηλικίας. Η ηλικία συνταξιοδότησης θα αυξηθεί κατά πέντε χρόνια, ενώ για ειδικές κατηγορίες η αύξηση μπορεί να φτάσει ακόμη και τα επτά έτη. Για παράδειγμα, σήμερα ασφαλισμένος μετά την 1η Ιανουαρίου 1993 μπορεί να πάρει σύνταξη στα 60, εφόσον έχει βαρέα και ανθυγιεινά ένσημα, ενώ μετά τις αλλαγές θα πρέπει να συμπληρώσει το 65ο έτος.\n* Μισθοί. Μέχρι και 250 ευρώ λιγότερα τον μήνα θα παίρνουν οι νέοι εργαζόμενοι που θα εξαιρεθούν από το ευνοϊκό καθεστώς. Αυτό οφείλεται στο ότι σήμερα οι εργαζόμενοι στα βαρέα και ανθυγιεινά δικαιούνται ειδικό επίδομα και έτσι αυξάνεται ο μισθός τους.\n* Συντάξεις. Η απώλεια του ειδικού επιδόματος επηρεάζει και τις συντάξεις, οι οποίες για τους νέους ασφαλισμένους θα είναι μειωμένες από 10% μέχρι 20%. Είναι χαρακτηριστικό πως σήμερα εργαζόμενος με 1.400 μισθό και 35ετία δικαιούται σύνταξη 980 ευρώ, ενώ μετά τις αλλαγές θα περιοριστεί στα 840.\nΣύλληψη κατασκόπων στον Έβρο\nΈνα κατασκοπευτικό θρίλερ εξελίχθηκε τα τελευταία 24ωρα στη Β. Ελλάδα με Βούλγαρους στρατιωτικούς, οι οποίοι συνελήφθησαν να φωτογραφίζουν στρατιωτικές εγκαταστάσεις. Ελέγχεται αν υπηρετούν σε αμερικανική βάση.\nΗ περίεργη υπόθεση κατασκοπίας σε βάρος της Ελλάδας με πρωταγωνιστές δύο Βούλγαρους στρατιωτικούς, έναν άνδρα, μία γυναίκα και έναν ακόμα Βούλγαρο πολίτη απασχολεί από χθες τις ελληνικές υπηρεσίες ασφάλειας της χώρας.\nΟι Βούλγαροι συνελήφθησαν να φωτογραφίζουν στρατιωτική μονάδα, ενώ αποδείχτηκε ότι είχαν φωτογραφίσει, δεκάδες άλλα ελληνικά στρατόπεδα και άλλες ελληνικές μονάδες, στην ευρύτερη περιοχή του Έβρου.\nΧθες το πρωί, παραπέμφθηκαν στη Δικαιοσύνη με την αυτόφωρη διαδικασία στην πόλη της Ορεστιάδας και καταδικάστηκαν σε 15μηνη φυλάκιση για κατασκοπία.\nΗ υπόθεση έχει κινητοποιήσει την EΥΠ, ενώ επισήμως τηρούνται χαμηλοί τόνοι. Το θέμα είναι εξαιρετικά σοβαρό διότι πρόκειται για υπόθεση σε βάρος των ελληνικών συμφερόντων από στρατιωτικούς γειτονικής χώρας, μέλους της Ευρωπαϊκής Ένωσης.\nΉδη βρίσκονται στην περιοχή στελέχη της Εθνικής Υπηρεσίας Πληροφοριών, ενώ παρουσιάζεται και διπλωματική κινητικότητα, προκειμένου να αποσαφηνισθεί ο λόγος της περίεργης δράσης των Βουλγάρων στρατιωτικών.\nΕλέγχεται η πληροφορία που φέρει τους δύο Βούλγαρους να υπηρετούν σε στρατιωτική βάση της γειτονικής χώρας στην οποία εδρεύει επισήμως και αμερικανική στρατιωτική αποστολή.\nΑναρτήθηκε από Giannis M. στις 9:22 π.μ. 1 σχόλια\nΓεννήθηκε μωρό με δύο κεφάλια\nΕίναι μόλις τεσσάρων ημερών και ήδη χρειάζεται γύρω του αστυνομική προστασία.\nΠρόκειται για ένα μωρό 5,5 κιλών που γεννήθηκε στο Μπαγκλαντές με δύο κεφάλια.\nΜόλις η είδηση έγινε γνωστή, 15.000 άνθρωποι έσπευσαν στο μαιευτήριο για να το δουν από κοντά και χρειάστηκε η επέμβαση της αστυνομίας για να μην δημιουργηθούν προβλήματα.\nΤο μωρό, το οποίο γεννήθηκε τη Δευτέρα με καισαρική στην πόλη Κεσομπούρ λίγα χιλιόμετρα έξω από τη Ντάκα, μεταφέρθηκε σε μεγαλύτερο νοσοκομείο μαζί με την 22χρονη μητέρα του για να προστατευθούν.\nΟι γιατροί δεν έχουν ακόμη καταλήξει στο αν έχει διπλά ζωτικά όργανα.\nΑναρτήθηκε από Giannis M. στις 4:51 μ.μ. 2 σχόλια\nΨήφισμα για τους "Αιγαιομακεδόνες" στη Βουλή των Σκοπίων\nΤο «πράσινο φως» για νομικές διεκδικήσεις κατά της Ελλάδας, έδωσε σήμερα ομόφωνα το κοινοβούλιο της ΠΓΔΜ στους συλλόγους των αποκαλούμενων «Αιγαιομακεδόνων» που διεκδικούν επιστροφή περιουσίων στη δυτική Μακεδονία και απόδοση ελληνικής ιθαγένειας.\nΓια πρώτη φορά από το 1991 και την ανακήρυξη της ανεξαρτησίας της ΠΓΔΜ από την ενιαία Γιουγκοσλαβία, το κοινοβούλιο της χώρας ασχολείται με τα αιτήματα των «Αιγιαομακεδόνων» εκδίδοντας και ομόφωνο ψήφισμα.\nΤο ψήφισμα ζητάει από την εθνικιστική κυβέρνηση του Νίκολα Γκρούεφσκι, να παράσχει κάθε νομική υποστήριξη για «την επιστροφή των απαλλοτριωμένων περιουσιών τους στη διάρκεια του Εμφυλίου Πολέμου στην Ελλάδα», καθώς και «να ενημερώνει, κάθε έξι μήνες, τη Βουλή για την εξέλιξη της κατάστασης».\nΤο προσχέδιο του ψηφίσματος, είχαν υποβάλλει στο κοινοβούλιο της χώρας, έντεκα βουλευτές, κυρίως από το κόμμα VMRO-DPMNE του Νίκολα Γκρούεφσκι, τον περασμένο Δεκέμβριο.\nΗ «Ένωση Παιδιών Προσφύγων από την Αιγαιακή Μακεδονία», που εδρεύει στο Μοναστήρι, ξεκίνησε τη συγκέντρωση στοιχείων, για τα περιουσιακά στοιχεία που άφησαν πίσω τους «Αιγαιομακεδόνες» πρόσφυγες, προκειμένου να διεκδικήσουν νομικά την επιστροφή τους.\nΟ πρόεδρος του συλλόγου, Γκιόργκι Ντονέφσκι, ζήτησε ενεργότερο ρόλο του κοινοβουλίου της χώρας, στη διεκδίκηση των αιτημάτων τους «Επί εξήντα χρόνια οι Αιγαιομακεδόνες περιπλανούνται σε πολλές ευρωπαϊκές χώρες, την Αυστραλία, τον Καναδά, τις ΗΠΑ, και στερούνται του βασικού δικαιώματος να επισκεφθούν τον τόπο που γεννήθηκαν.\nΠιστεύω πως με την Ευρώπη, και πάνω από όλα την βοήθεια της Δημοκρατίας της Μακεδονίας, θα υπάρξει μια θετική κατάληξη» τόνισε ο πρόεδρος της «Ένωσης Παιδιών Προσφύγων από την Αιγαιακή Μακεδονία», που παρακολούθησε τις εργασίες του κοινοβουλίου, για το συγκεκριμένο θέμα.\n«Αιγαιμακεδόνες» ζητούν περιουσίες\nΟι «Αιγαιομακεδόνες» αποτελούν την αιχμή του δόρατος της εθνικιστικής ρητορείας της κυβέρνησης του Νίκολα Γκρούεφσκι, στην προσπάθειά του να αποδείξει στη διεθνή κοινότητα, πως στην Ελλάδα υπάρχουν «Μακεδόνες» που καταπιέζονται.\nΟυσιαστικά πρόκειται για πολιτικούς πρόσφυγες που εγκατέλειψαν την περιοχή της δυτικής Μακεδονίας, οι ίδιοι υποστηρίζουν πως εκδιώχθηκαν από τις ελληνικές αρχές, με τη λήξη του ελληνικού εμφυλίου το 1949. Η πλειοψηφία τους ενστερνίστηκε την «τιτοϊκή» προπαγάνδα περί «αλύτρωτων Μακεδόνων του Αιγαίου». Μέσα στους αυτοαποκαλούμενους «Αιγαιομακεδόνες» υπάρχουν και άτομα που εγκατέλειψαν τη βόρεια Ελλάδα, λόγω συνεργασίας τους με τις βουλγαρικές δυνάμεις κατοχής την περίοδο 1941- 1944, κατά του ελληνικού πληθυσμού.\nΕίναι χαρακτηριστικό πως τόσο οι ίδιοι όσο και η επίσημη πολιτική της ΠΓΔΜ, από το 1945 και μετά κάνουν λόγο για «Αιγαιακή Μακεδονία» και όχι για ελληνική Μακεδονία, αρνούμενοι ουσιαστικά το γεγονός πως το νότιο κομμάτι της γεωγραφικής Μακεδονίας, αποτελεί τμήμα της ελληνικής επικράτειας.\nΣτην ΠΓΔΜ, υπάρχουν, όμως, και πολιτικοί πρόσφυγες με ελληνική συνείδηση, που ζητούν από την Ελλάδα να ενδιαφερθεί και για αυτούς.\nΣτην πρόσφατη απάντησή του, προς τον Νίκολα Γκρούεφσκι, ο πρωθυπουργός Κώστας Καραμανλής ξεκαθάρισε πως για την Ελλάδα «δεν υπάρχει «μακεδονική» μειονότητα» και πως «κάθε αντίθετος ισχυρισμός, είναι απόλυτα αθεμελίωτος και πολιτικά υποκινούμενος, χωρίς σεβασμό στην ιστορική πραγματικότητα της περιοχής».\nΌσον αφορά τα περιουσιακά ζητήματα, ο Έλληνας πρωθυπουργός κάλεσε οιονδήποτε να κάνει χρήση της δυνατότητας προσφυγής στα Δικαστήρια, συμπεριλαμβανομένου του Ευρωπαϊκού Δικαστηρίου Ανθρωπίνων Δικαιωμάτων στο Στρασβούργο.\nΑναρτήθηκε από Giannis M. στις 4:48 μ.μ. 0 σχόλια\nΑλλοτε ήταν αλλιώς, αλλά το άλλοτε δεν είναι τώρα. Οταν ο Ελληνισμός υποτάχθηκε στους Ρωμαίους, ήταν μια «εθνική καταστροφή»; Η Ιστορία έδειξε το αντίθετο: Χάρη και στην εκστρατεία του Μεγάλου Αλεξάνδρου που είχε προηγηθεί, η υποταγή στους Ρωμαίους δεν εμπόδισε την ελληνική πρόταση πολιτισμού να κυριαρχήσει στο τότε πεδίο των διεθνών ιστορικών εξελίξεων, για χίλια χρόνια. Και όταν ο μέγας κόσμος της ελληνορωμαϊκής\n«Οικουμένης» (ο ψευδωνύμως και για χλευασμό αποκαλούμενος «Βυζάντιο») κατέρρευσε, ο Ελληνισμός ασφαλώς και έπαψε να επηρεάζει την εξέλιξη του πολιτισμού. Αλλά δεν έπαψε να παράγει πολιτισμό σε συνθήκες εξαιρετικά δυσμενείς, κυριολεκτικά ζοφερές. Τέσσερις ολόκληρους αιώνες διέσωσε συνείδηση πολιτιστικής υπεροχής έναντι των κατακτητών του, έμπρακτη ετερότητα πολιτισμού σε κάθε έκφανση του βίου: Στην αρχιτεκτονική, στην ποίηση, στη μουσική, στη ζωγραφική, στη λαϊκή φορεσιά, στους κοινωνικούς θεσμούς, στο λαϊκό ήθος – οργανική, δημιουργική συνέχεια αδιάρρηκτης παράδοσης χιλιετιών.\nΔεν πρόκειται για «απαισιοδοξία» και «καταστροφολογία». Μόνο για υπόμνηση του προφανούς. Αν πραγματικά θέλουμε ανάκαμψη της ποιότητας και συνέχεια του συλλογικού μας βίου, όλες οι λειτουργίες του κράτους, και οι πιο τεχνικές, θα πρέπει να σκοπεύσουν στην άνοδο της κατά κεφαλήν καλλιέργειας.\nΚαι τέτοια ρεαλιστική πολιτική σκόπευση, με τις σημερινές ανήκεστα αχρηστευμένες πολιτικές δυνάμεις, δεν μπορεί να γίνει.\nΑναρτήθηκε από Giannis M. στις 4:39 μ.μ. 0 σχόλια\nΈκοψαν τα τηλέφωνα σε χιλιάδες συνδρομητές\n«Πήγαν για μαλλί και βγήκαν… κουρεμένοι» εκατοντάδες χιλιάδες συνδρομητές σταθερής τηλεφωνίας. Προσπάθησαν να μειώσουν τα τιμολόγια του ΟΤΕ, στράφηκαν στους εναλλακτικούς παρόχους και τώρα έχουν μείνει χωρίς… τηλέφωνο.\nΒεβαίως, δεν πρόκειται μόνο για νοικοκυριά, αλλά και για επιχειρήσεις, που έχουν άμεση ανάγκη το σταθερό τηλέφωνο.\nΧαρακτηριστική είναι η απόγνωση ιδιοκτήτη πιτσαρίας που φώναζε αγανακτισμένος: «Έχετε δει ποτέ πιτσαρία χωρίς τηλέφωνο; Πώς να δουλέψω; Τώρα που γυρίζει ο κόσμος από τις διακοπές και έχει και ποδόσφαιρο, εμείς ουσιαστικά είμαστε κλειστοί. Έλεος»!\nΤο πρόβλημα είναι μεγάλο για τους συνδρομητές δύο εναλλακτικών παρόχων σταθερής τηλεφωνίας.\nΔεν έχει σημασία ποιος έχει δίκαιο, ούτε οι πρακτικές που ακολουθεί η κάθε πλευρά. Το θέμα είναι ότι εκατοντάδες χιλιάδες άνθρωποι, χωρίς να φταίνε σε τίποτε, έχουν βρεθεί στο επίκεντρο μιας διαμάχης, που έφθασε μέχρι τις αίθουσες των δικαστηρίων.\nΟ ΟΤΕ από την πλευρά του δεν επιδιώκει τίποτε άλλο από το να μαζέψει τα χρήματα που του οφείλουν. Πρόκειται για πολλές δεκάδες εκατομμύρια ευρώ και η επικείμενη έλευση των Γερμανών της Deutsche Telekom δεν αφήνει περιθώρια… διακανονισμών.\nΤα χρονικά περιθώρια που έθεσε στους μεγάλους οφειλέτες του μέσα στο καλοκαίρι «πνίγουν» τις ιδιωτικές εταιρείες, που μάλλον δικαίως ζητούν παράταση χρόνου.\nΠάντως, οι σχετικές πληροφορίες κατατείνουν στο ότι δεν πρόκειται για επιλεκτική μεταχείριση ορισμένων ιδιωτικών εταιριών.\nΟ OTE έχει αποστείλει το τελευταίο δίμηνο επιστολές προς όλους τους φορείς, εταιρείες και οργανισμούς που δεν έχουν πληρώσει τους λογαριασμούς τους. Στους μεγάλους οφειλέτες περιλαμβάνονται τόσο εναλλακτικοί πάροχοι όσο και φορείς του δημοσίου τομέα, πανεπιστημιακά ιδρύματα, ΔΕΚΟ κ.ά.\nΣτο πλαίσιο αυτής της μεγαλύτερης πίεσης -ιδίως προς τους εναλλακτικούς παρόχους- εντάσσεται άλλωστε και η διακοπή των κυκλωμάτων διασύνδεσης της Altec Telecoms, όπως και η αντίστοιχη με τη Lannet πριν από μερικές εβδομάδες.\nΜια σχετικά απλή διαδικασία όμως μετατράπηκε πριν από λίγες ημέρες σε σίριαλ, του οποίου παραμένει άγνωστη και η εξέλιξη αλλά και η διάρκεια.\nTο ιδιότυπο αυτό σίριαλ ειδικά με την Altec Telecoms εξελίχθηκε χθες, στο Μονομελές Πρωτοδικείο Αθηνών, το οποίο απέρριψε την αίτηση της Altec Telecoms για έκδοση προσωρινής διαταγής για την αποκατάσταση των υπηρεσιών διασύνδεσης.\nΟι γραμμές δηλαδή 80.000 ανθρώπων παραμένουν… κομμένες.\nH εκδίκαση της προσφυγής της θυγατρικής του ομίλου Altec αναμένεται να γίνει στα μέσα Σεπτεμβρίου, εκτός βέβαια, και αν μέχρι τότε βρεθεί συμβιβαστική λύση. Στη σχετική ανακοίνωσή του ο OTE επισημαίνει ότι οι οφειλές της Altec -κατά τον ίδιο- ξεπερνούν τα 19 εκατ. ευρώ, ενώ υποστηρίζει ότι ο όρος που έθεσε στις 21 Αυγούστου για καταβολή εντός 24ωρου, ενός σημαντικού μέρους των οφειλών, «δεν μπορεί να θεωρηθεί καταχρηστικός, καθώς η εταιρεία γνώριζε την υπόθεση εδώ και καιρό και θα μπορούσε να προβεί στις απαραίτητες ενέργειες, προκειμένου να διασφαλίσει τον απαιτούμενο τραπεζικό δανεισμό».\nΑξιοσημείωτο είναι πάντως το γεγονός ότι δεν ανεστάλη η διαπραγμάτευση της μετοχής της Altec και της Microland παρά το αίτημα περί του αντιθέτου που κατέθεσαν οι εταιρείες στις αρχές.\nΌπως σημείωναν οι χρηματιστηριακές αρχές, έπειτα από συνεννόηση με την Kεφαλαιαγορά έκριναν πως δεν υπήρχε λόγος για αναστολή της διαπραγμάτευσης των μετοχών του ομίλου Altec, δεδομένου ότι οι αιτιάσεις τόσο του OTE όσο και του ομίλου Altec ήταν γνωστές στο ευρύ επενδυτικό κοινό το οποίο μπορούσε επομένως αβίαστα να κρίνει την επενδυτική στρατηγική του.\nΕρωτώμενες οι αρχές αν σε ανάλογη περίπτωση εναλλακτικού παρόχου είχαν λειτουργήσει διαφορετικά κατά το παρελθόν, σημείωναν πως υπήρχε απόφαση αναστολής διαπραγμάτευσης μετοχών εναλλακτικού παρόχου, κάτω από διαφορετικές, όμως, συνθήκες.\nTο τοπίο σε εκείνη την περίπτωση, σημείωναν οι ίδιες χρηματιστηριακές πηγές, δεν ήταν ξεκάθαρο, και ζητήθηκε από την εισηγμένη να απαντήσει σε ερωτήματα του X.A.\nΈως ότου δόθηκε η σχετική απάντηση, δηλαδή έως ότου οι επενδυτές μάθουν τι ακριβώς συνέβαινε η μετοχή έμεινε εκτός ταμπλό.\nKατά τη διάρκεια της χθεσινής συνεδρίασης η Altec υποχώρησε κατά 22,50% ενώ κατά 18,31% υποχώρησε η Microland.\nΗ ανακοίνωση της Altec\nΟι ληξιπρόθεσμες οφειλές προς τον ΟΤΕ μέχρι τις 22 Αυγούστου 2008, ανέρχονταν σε 6,8 εκατ. ευρώ, τονίζει η Altec, απαντώντας σε ερώτημα της Επιτροπής Κεφαλαιαγοράς.\nΣυγκεκριμένα, η διοίκηση της εταιρείας υποστηρίζει:\n«α) Το ποσοστό της χωρητικότητας του συνόλου των κυκλωμάτων διασύνδεσης τηλεφωνίας της θυγατρικής μας εταιρείας Altec Telecoms ΑΕ, που διεκόπησαν από τον ΟΤΕ, ανέρχονται περίπου στο 85% σε όλη την επικράτεια. Η διασύνδεση με ADSL έχει διακοπεί κατά 75%, ενώ έχουν διακοπεί 10 υπεραστικά μισθωμένα κυκλώματα (backbone), καθώς και το ΑΙΧ (Εθνικό Internet), το οποίο έχει διακοπεί κατά 80%.»\n«β) δεδομένου ότι η θυγατρική μας εταιρεία Altec Telecoms ΑΕ, προτίθεται εντός των ημερών να καταβάλει τις ληξιπρόθεσμες οφειλές της προς τον ΟΤΕ, σε συνεργασία με τις πιστώτριες τράπεζες, αναμένεται η ενεργοποίηση των κυκλωμάτων από την πλευρά του ΟΤΕ και ως εκ τούτου εκτιμούμε ότι τα οικονομικά αποτελέσματα της εταιρείας δεν θα επηρεαστούν ουσιωδώς αρνητικά τόσο για την Altec Telecoms όσο και για τον Όμιλο γενικότερα.»\n«Παρά ταύτα, ακόμα και αυτή η μικρής διάρκειας διακοπή των κυκλωμάτων είναι παράνομη και καταχρηστική, δημιουργώντας σοβαρό πλήγμα στην εικόνα και φήμη της επιχείρησής μας, βλάβη της οποίας θα αξιώσουμε την αποκατάσταση, με κάθε νόμιμο μέσο.»\n«γ) οι ληξιπρόθεσμες οφειλές της Altec Telecoms ΑΕ προς τον ΟΤΕ κατά την 22/8/2008, ανέρχονται σε ευρώ 6,8 εκ. Το υπόλοιπο του ρυθμισθέντος ποσού με την από 26/10/2007 σύμβαση, ανέρχεται σήμερα στο ποσό των ευρώ 4,6 εκ. και η εξόφλησή του θα ολοκληρωθεί σύμφωνα με τη ρύθμιση την 31/8/2009. Οι αμφισβητούμενες από την εταιρεία μας οφειλές για τις οποίες ο ΟΤΕ δεν διαθέτει κανένα τεκμηριωτικό έγγραφο και ως εκ τούτου είναι παντελώς ανύπαρκτες, ανέρχονται στα ευρώ 7,5 εκ.»\n«Εντός των επόμενων ημερών θα διαπραγματευθούμε ρύθμιση για την αποκατάσταση των λειτουργιών της εταιρείας, προκειμένου να ελαχιστοποιηθεί το πρόβλημα το οποίο έχει δημιουργηθεί από τη διακοπή των κυκλωμάτων από τον ΟΤΕ. Η καταχρηστική συμπεριφορά του ΟΤΕ να χρησιμοποιεί αθέμιτα τη δεσπόζουσα και μονοπωλιακή του σε ορισμένες περιπτώσεις θέση, μας εξαναγκάζει να προβούμε σε καταβολές ακόμη και ανύπαρκτων οφειλών.»\n«Πάντως, για την πλήρη αποκατάσταση των υπηρεσιών που παρέχουμε στους πελάτες μας, θα χρησιμοποιηθούν και κυκλώματα άλλων παρόχων, όπου είναι δυνατόν, προκειμένου να συνεχιστεί η εύρυθμη λειτουργία της εταιρείας».\nΗ απόφαση της ΕΕΤΤ\nΗ Εθνική Επιτροπή Τηλεπικοινωνιών & Ταχυδρομείων (ΕΕΤΤ) αποφάσισε την άμεση και πλήρη ενεργοποίηση των κυκλωμάτων στην εταιρεία AltecTelecoms, από τη στιγμή που αυτή θα καταβάλει στον ΟΤΕ το πόσο των 250.000 ευρώ, με την προϋπόθεση ότι μέσα σε τέσσερις ημέρες η Altec θα ρυθμίσει τις αμφισβητούμενες ληξιπρόθεσμες οφειλές.\nΤα μέτρα ελήφθησαν στο πλαίσιο της διαδικασίας ασφαλιστικών μέτρων κατά του ΟΤΕ, ύστερα από αίτημα της εταιρείας AltecTelecoms.\nΑναρτήθηκε από Giannis M. στις 4:38 μ.μ. 0 σχόλια\n''Βλέπουν'' ισόβια 24 οπαδοί του Ολυμπιακού και 2 του Παναθηναϊκού\nΤην ποινή της ισόβιας κάθειρξης αντιμετωπίζουν 23 οπαδοί του Ολυμπιακού, ένα μέλος του διοικητικού συμβουλίου του πειραϊκού συλλόγου, αλλά και δύο οπαδοί του Παναθηναϊκού ως υπεύθυνοι για τη δολοφονία του Μιχάλη Φιλόπουλου, στις 29 Μαρτίου του 2007, στην Παιανία.\nΣτις 5 Σεπτεμβρίου 2008, οι 26 συνολικά κατηγορούμενοι θα καθίσουν στο "σκαμνί" ενώπιον του Τριμελούς Εφετείου Κακουργημάτων, αφού βαρύνονται με κατηγορίες για 4 κακουργήματα - ανθρωποκτονία από πρόθεση, συγκρότηση εγκληματικής οργάνωσης, έκρηξης και προμήθειας εκρηκτικών βομβών- τα οποία επισύρουν ποινές από 10 χρόνια κάθειρξης έως και ισόβια.\nΜάλιστα, για πρώτη φορά στο πόρισμα με το οποίο παραπέμπονται σε δίκη οι 26, κατονομάζονται οι φερόμενοι ως δολοφόνοι του 25χρονου οπαδού του Παναθηναϊκού. Αξίζει να σημειωθεί πως το συμβούλιο Εφετών απέρριψε τις αιτήσεις αποφυλάκισης των δύο κατηγορούμενων οπαδών του Ολυμπιακού και ζητά περαιτέρω έρευνα από τον Εισαγγελέα Πλημμελειοδικών Αθήνας για την εμπλοκή και άλλων οπαδών του Παναθηναϊκού στο τραγικό συμβάν.\nΤο χρονικό της μεγάλης δολοφονίας\nΟι λεπτομέρειες από τη σκηνή της δολοφονίας, όπως αυτές περιγράφονται στο πόρισμα, σοκάρουν. Αρχικά, πέντε οπαδοί χτύπησαν τον Μιχάλη Φιλόπουλο «με βέργες, πέτρες, ρόπαλα και μαχαίρι στο κεφάλι, την κοιλιακή χώρα και τους μηρούς». Ακολούθησαν άλλοι δύο οι οποίοι «κάνοντας χρήση σιδηρόβεργας, τον χτύπησαν επανειλημμένα στο κεφάλι, προκαλώντας βαριά εγκεφαλική κάκωση». Ο όγδοος «κάνοντας χρήση πτυσσόμενου γκλοπ και μαχαιριού, τον χτύπησε επανειλημμένα στο κεφάλι και στους μηρούς, προκαλώντας του βαριά κρανιοεγκεφαλική κάκωση και τραύματα στους μηρούς» και ο ένατος επανέλαβε τα ίδια χτυπήματα στον άτυχο νεαρό. Το πόρισμα καταλήγει, αναφέροντας πως «από τις κακώσεις αυτές ως μόνης ενεργούς αιτίας, επήλθε ο θάνατος του Μιχαήλ Φιλόπουλου».\nΤο ραντεβού της μεγάλης σφαγής είχε δοθεί στις 29 Μαρτίου του 2007. Τόπος, η λεωφόρος Λαυρίου. Αφορμή, ο αγώνας γυναικείου βόλεϊ (!) των δύο αιωνίων. Η συνάντηση ήταν προγραμματισμένη μέρες πριν και οι χούλιγκαν στα στέκια των οργανωμένων σε Αθήνα και Πειραιά πήγαν κατάλληλα προετοιμασμένοι. Οπλισμένοι με καδρόνια, σιδηρολοστούς, μαχαίρια, γκλοπ, πέτρες και ό,τι άλλο βρήκαν μπροστά τους, φορώντας κράνη και επιβαίνοντας σε μηχανές, διέσχισαν το κέντρο της Αθήνας δίχως να γίνουν αντιληπτοί (;) από την αστυνομία. Η συμπλοκή έλαβε χώρα μέρα μεσημέρι, ήταν άγρια και οι σκηνές που εκτυλίχθηκαν, άφησαν άφωνους όσους παρακολούθησαν το αιματοκύλισμα.\nΤο ανατριχιαστικό στην όλη υπόθεση είναι πως οι φονιάδες του Μιχάλη Φιλόπουλου βιντεοσκόπησαν σε κινητά τηλέφωνα τη στιγμή της δολοφονίας του άτυχου νεαρού.\nΗ νέα επίθεση...\nΤην ίδια ώρα που η υπόθεση Φιλόπουλου παίρνει το δρόμο της εκδίκασης, ήρθαν τα επεισόδια εις βάρος της αποστολής της «Ανόρθωσης», για να επιβεβαιώσουν πως ο κύκλος του αίματος θα συνεχίζεται όσο η αστυνομία θα παραμένει σε ρόλο κομπάρσου και η πολιτεία σε ρόλο απλού θεατή.\nΗ αποστολή της κυπριακής ομάδας, που βρίσκεται στην Ελλάδα για τον αποψινό αγώνα κόντρα στον Ολυμπιακό στο πλαίσιο του Τσάμπιονς Λιγκ, προπηλακίστηκε κατά τη χθεσινή άφιξή της στο αεροδρόμιο «Ελευθέριος Βενιζέλος».\nΕπιβαίνοντες σε 25 μηχανές απέκλεισαν το λεωφορείο της κυπριακής αποστολής και έξω από το ξενοδοχείο στο οποίο θα κατέλυε. Σημειωτέον ότι το λεωφορείο συνοδευόταν από περιπολικό της ΕΛ.ΑΣ.!\nΟι γνωστοί - άγνωστοι χούλιγκαν δεν σταμάτησαν εκεί. Περίμεναν τα μέλη της κυπριακής αποστολής και στο «Γεώργιος Καραϊσκάκης». Πλέον, το λόγο θα έχει η ΟΥΕΦΑ, αφού τα επεισόδια σημειώθηκαν από τον παρατηρητή της διοργανώτριας αρχής, ενώ από την πλευρά της ΠΑΕ Ολυμπιακός επιχειρείται να υποβαθμιστεί το συμβάν (όπως γίνεται πάντα!!).\nΑναρτήθηκε από Giannis M. στις 4:36 μ.μ. 0 σχόλια\nΚΙΡΓΙΣΤΑΝ Νέα πολύνεκρη αεροπορική τραγωδία.\nΛίγες ημέρες μετά την αεροπορική τραγωδία στη Μαδρίτη, όπου έχασαν τη ζωή τους 153 άνθρωποι, χθες κάτω από ανάλογες συνθήκες αεροπλάνο κατέπεσε και συνετρίβη κατά την απογείωσή του στο Κιργιστάν.\nΣτο αεροπλάνο, ένα Boeing 737, επέβαιναν τουλάχιστον 100 άτομα (κατά άλλη εκδοχή 123 άτομα) και σύμφωνα με τις αρχές του Κιργιστάν οι επιζώντες δεν ξεπερνούν τους 25. Το μοιραίο αεροσκάφος απογειωνόταν από το αεροδρόμιο της πρωτεύουσας Μπίσκεκ για την Τεχεράνη. Σύμφωνα με πληροφορίες, το πλήρωμα ανέφερε τεχνικό πρόβλημα 10 λεπτά μετά την απογείωση και το αεροπλάνο θα επέστρεφε πίσω.\nΑναρτήθηκε από Giannis K. στις 6:52 μ.μ. 0 σχόλια\nΟυρές σχηματίστηκαν για μία ακόμη φορά στους δρόμους επιστροφής από τη Χαλκιδική, ενώ στα διόδια των Μαλγάρων, παρά την αυξημένη κίνηση, δεν δημιουργήθηκε μποτιλιάρισμα.\nΟλοκληρώνεται μέχρι σήμερα το μεσημέρι η επιστροφή και των τελευταίων εκδρομέων του Αυγούστου. Βαρύς ήταν και αυτή τη φορά, ο φόρος αίματος στην άσφαλτο. Πέντε άτομα έχασαν τη ζωή τους στο δρόμο και τέσσερα τραυματίστηκαν.\nΗ κίνηση στα διόδια των Μαλγάρων και στα δύο ρεύματα κυκλοφορίας ήταν αυξημένη από χθες το πρωί. Σύμφωνα με τα στοιχεία της διεύθυνσης των διοδίων των Μαλγάρων, από τις 6 το πρωί της Παρασκευής έως τις 2 το μεσημέρι της Κυριακής είχαν περάσει από τα διόδια με κατεύθυνση προς την Κατερίνη 63.000 αυτοκίνητα, ενώ στο ρεύμα εισόδου προς Θεσσαλονίκη ο αριθμός των οχημάτων έφτασε τα 52.000 αυτοκίνητα. Μέχρι αργά χθες το απόγευμα προς τη Θεσσαλονίκη είχαν περάσει 20.000 αυτοκίνητα, ενώ από τη Θεσσαλονίκη προς την Κατερίνη 19.000 οχήματα. Σύμφωνα με όσα δήλωσαν οι εργαζόμενοι στα διόδια, "η κίνηση ήταν αυξημένη, δεν δημιουργήθηκε όμως μποτιλιάρισμα, αφού λειτουργούσαν όλα τα ταμεία".\nΚομβόι από τη Χαλκιδική\nΑντιθέτως, τα γνωστά πλέον κομβόι αυτοκινήτων συναντούσε όποιος κινούνταν από τη Χαλκιδική προς τη Θεσσαλονίκη από το πρωί χθες μέχρι αργά το βράδυ. Στα σημεία του δρόμου Νικήτη - Μεταμόρφωση, Ποτίδαια - Φώκαια, Καλλιθέα - Φούρκα και φυσικά από την Ποτίδαια μέχρι τη Θεσσαλονίκη αλλά και στο ύψος της Καρδίας σχηματίζονταν ουρές χιλιομέτρων.\nΣημειωτόν πήγαιναν χθες το απόγευμα για αρκετή ώρα και τα αυτοκίνητα που κινούνταν στην εθνική οδό Αθήνας - Θεσσαλονίκης στο ύψος των Τεμπών εξαιτίας τροχαίου ατυχήματος, που ευτυχώς είχε μόνο υλικές ζημίες.\nΒαρύς ο φόρος στην άσφαλτο\nΘανατηφόρο τροχαίο σημειώθηκε το πρωί του Σαββάτου στην οδό Γεωργικής Σχολής, που έχει χαρακτηριστεί καρμανιόλα. Θύμα ένας 37χρονος μοτοσικλετιστής που προσέκρουσε σε περίφραξη και σε κολόνα, με αποτέλεσμα να τραυματιστεί θανάσιμα. Λίγες ώρες αργότερα στο Κολχικό Λαγκαδά, κοντά στη Λητή, ένας 41χρονος έπεσε με το αυτοκίνητό του πάνω σε μάντρα κατοικίας, με αποτέλεσμα να βρει τραγικό θάνατο.\nΈνας νεκρός και δύο τραυματίες, ο ένας από τους οποίους σε σοβαρή κατάσταση, είναι ο τραγικός απολογισμός τροχαίου που έγινε το πρωί της Παρασκευής σε επαρχιακό δρόμο της Ξάνθης. Νεκρός είναι ο 56χρονος οδηγός του αυτοκινήτου που, όπως προκύπτει, παραβίασε απαγορευτική πινακίδα και συγκρούστηκε πλαγιομετωπικά με διερχόμενο αυτοκίνητο. Ο 36χρονος οδηγός του διερχόμενου αυτοκινήτου και ο 33χρονος συνεπιβάτης του νοσηλεύονται τραυματισμένοι.\nΈνα ανδρόγυνο σκοτώθηκε σε τροχαίο δυστύχημα που έγινε χθες στο 18ο χιλιόμετρο της εθνικής οδού Τρικάλων - Ιωαννίνων. Το τροχαίο σημειώθηκε όταν το ταξί που οδηγούσε ένας 55χρονος άνδρας συγκρούστηκε με ένα φορτηγό αυτοκίνητο που οδηγούσε ένας 47χρονος, με αποτέλεσμα να βρουν τραγικό θάνατο οι επιβάτες του πρώτου οχήματος, ένας 61χρονος άνδρας και 64χρονη σύζυγός του. Από τη σφοδρή σύγκρουση τραυματίστηκαν ο 55χρονος οδηγός και η σύζυγός του.\nΑναρτήθηκε από Giannis K. στις 6:42 μ.μ. 0 σχόλια\nΣτοχοποιεί τον Γκρούεφσκι η Αθήνα.\nΑπαράδεκτη αναφορά στα εσωτερικά της χώρας μας επιχείρησε ο Νίκολα Γκρούεφσκι σχετίζοντας το πρόβλημα της ονομασίας με σκάνδαλα και πρόωρες εκλογές.\nΤόσο η ελληνική κυβέρνηση όσο και η αξιωματική αντιπολίτευση προειδοποιούν ότι η ευθύνη ενός ναυαγίου των διαπραγματεύσεων θα φέρει αποκλειστικά τη δική του υπογραφή.\nΝέο μήνυμα, ότι η αδιάλλακτη στάση που έχει επιλέξει θα κοστίσουν ακριβά στην ευρωπαϊκή και διεθνή πορεία των Σκοπίων, έστειλε η ελληνική κυβέρνηση στην ηγεσία της γειτονικής χώρας διά της υπουργού Εξωτερικών Ντόρας Μπακογιάννη.\nΚληθείσα να σχολιάσει τις τελευταίες δηλώσεις του Ν. Γκρούεφσκι η ελληνίδα υπουργός Εξωτερικών απάντησε ότι “οι δηλώσεις αδιαλλαξίας και προκλητικότητας του κ. Γκρουέφσκι είναι εκτός κάθε μέτρου. Επιβεβαιώνουν τη δεινή θέση στην οποία ο ίδιος επέλεξε να περιέλθει. Έχουν προηγηθεί ενέργειες και δηλώσεις υπονόμευσης της διαπραγμάτευσης ακόμα και μόλις πριν την πρόσφατη συνάντησή του με τον κ. Νίμιτς. Ο κ. Γκρουέφσκι διαπράττει μέγα σφάλμα”. Η ίδια ξεκαθάρισε ότι “η ευθύνη για την όποια εμπλοκή στη διαπραγμάτευση και κατ' επέκταση στην ευρωπαϊκή και ευρωατλαντική πορεία της χώρας του βαραίνει αποκλειστικά τον ίδιο”.\nΑνάλογα και ο πολιτικός εκπρόσωπος του ΠΑΣΟΚ για θέματα εξωτερικής πολιτικής Ανδρέας Λοβέρδος τόνισε ότι “ο κ. Γκρούεφσκι επιβεβαίωσε τις εκτιμήσεις όλων των κομμάτων της Ελλάδας, ότι θέλει να εκτρέψει το διάλογο από το πλαίσιο του ΟΗΕ. Τώρα, μετά τις συνομιλίες με τον κ. Νίμιτς και προ της Γενικής Συνέλευσης του ΟΗΕ, ο κ. Γκρούεφσκι επανέρχεται, για να τα τινάξει όλα στον αέρα. Είναι φανερό ότι ο εθνικιστικός κατήφορος της κυβέρνησης των Σκοπίων απομακρύνει την προοπτική να υπάρξει λύση στο πρόβλημα της ονομασίας της FYROM”.\nΕίδε πρόωρες εκλογές\nΝα σημειωθεί ότι το περασμένο Σάββατο, την επομένη δηλαδή της συνάντησης του μεσολαβητή του ΟΗΕ Μ. Νίμιτς με τον έλληνα διαπραγματευτή, πρέσβη Αδ. Βασιλάκη εδώ στη Θεσσαλονίκη, ο πρωθυπουργός των Σκοπίων με ιδιαίτερα προκλητικό τρόπο επιχείρησε να μετατοπίσει το Σκοπιανό στο εσωτερικό της Ελλάδας και να το παρουσιάσει ως θέμα που χρησιμοποιείται από τα ελληνικά πολιτικά κόμματα για την επίλυση πολιτικών διαφορών. Όπως είπε, η Ελλάδα βρίσκεται σε κλοιό σκανδάλων και ενόψει πρόωρων εκλογών μία λύση που δεν θα εξυπηρετούσε τα ελληνικά συμφέροντα θα επηρέαζε το εκλογικό αποτέλεσμα. “Εκεί σχεδόν κάθε δύο εβδομάδες ξεσπά ένα μεγάλο σκάνδαλο. Έτσι αναγκάζονται να επικεντρώνονται στο ζήτημα της ονομασίας, καθότι ως αποτέλεσμα των σκανδάλων αυτών απειλούνται με πρόωρες εκλογές”, τόνισε. Επιμένοντας στη θέση της σκοπιανής κυβέρνησης κάλεσε τον κ. Νίμιτς “να το ξανασκεφτεί” και “να προσπαθήσει να πείσει την άλλη πλευρά για διπλή ονομασία: δηλαδή ένα όνομα, Δημοκρατία της Μακεδονίας για όλο τον κόσμο, και εξεύρεση αμοιβαία αποδεκτής λύσης μόνο για την επικοινωνία με την Ελλάδα”, διαφορετικά, όπως ξεκαθάρισε, “δεν υπάρχει λόγος να προχωρήσουμε παρακάτω”.\nΑναρτήθηκε από Giannis K. στις 6:36 μ.μ. 2 σχόλια\nΑνάδειξη του γεωστρατηγικού ρόλου της Μεγαλονήσου\nΤην ενδυνάμωση της Κρήτης και του πολυσήμαντου γεωστρατηγικού της ρόλου στην Ευρώπη και στην Ανατολική Μεσόγειο οραματίζονται τα μέλη του Παγκόσμιου Συμβουλίου Απόδημων Κρητών.\nΧθες τα μέλη επισκέφθηκαν τον περιφερειάρχη Κρήτης, τον αρχιεπίσκοπο του νησιού και εκπροσώπους της Τοπικής και Νομαρχιακής Αυτοδιοίκησης.\nΟ πρόεδρος των Κρητών όπου γης, Γιώργος Αεράκης, και οι συνεργάτες του ζήτησαν να δοθεί έμφαση στην περιφερειακή ανάπτυξη του νησιού, στην έρευνα και στην εκπαίδευση μέσω του ΙΤΕ και στη διατήρηση της ιστορικής και πολιτιστικής ταυτότητας της Κρήτης. Οι ίδιοι κρίνουν αναγκαία την ενίσχυση του τουριστικού και αγροτοκτηνοτροφικού τομέα με τη δημιουργία των απαραίτητων έργων υποδομής, όπως:\n* του νέου κεντρικού οδικού άξονα Χανίων - Σητείας Λασιθίου,\n* του νέου αεροδρομίου στο Καστέλι Ηρακλείου,\n* την αναβάθμιση του εθνικού και επαρχιακού οδικού δικτύου,\n* την αναβάθμιση των υφιστάμενων υποδομών σε λιμάνια και αεροδρόμια κ.ά.\nΗ Κρήτη, τόνισαν, έχει τις προϋποθέσεις και μπορεί με κοινή θέληση του πολιτικού κόσμου και των φορέων να αναδειχθεί σε διεθνές κέντρο έρευνας, πολιτισμού, τουρισμού και ανάπτυξης. «Εμείς θα προσπαθήσουμε να δημιουργήσουμε τις δομές εκείνες που θα κάνουν τη φωνή μας να ακούγεται δυνατά εντός και εκτός Ελλάδας», είπε ο πρόεδρος του Παγκόσμιου Συμβουλίου Απόδημων Κρητών Γιώργος Αεράκης και προσέθεσε: «Θα βοηθήσουμε στη λύση των προβλημάτων της Κρήτη μας, ενώ θα αναπτύξουμε τις δράσεις εκείνες που θα ενισχύσουν την ελληνική - κρητική ταυτότητα των νέων τρίτης και τέταρτης γενιάς σε ορισμένες χώρες με την πατρίδα μας».\nΠαράλληλα, ο πρόεδρος και τα μέλη του Συμβουλίου διαβεβαίωσαν ότι θα κάνουν το καλύτερο δυνατόν για την προβολή της Κρήτης στο εξωτερικό και τη στήριξη του κρητικού στοιχείου της διασποράς.\nΠαγκόσμιο Συμβούλιο αποτελείται από τέσσερις ομοσπονδίες, της Αυστραλίας - Νέας Ζηλανδίας, της Αμερικής, της Ευρώπης και της Ελλάδας, και είναι τριτοβάθμιο όργανο. Εδρα του έχει το Ρέθυμνο και υποστηρίζεται γραμματειακά από το Πανεπιστήμιο Κρήτης.\nΑναρτήθηκε από Giannis M. στις 1:14 π.μ. 0 σχόλια\nΚαι το όνομα αυτού Τζόζεφ Μπάιντεν\nΟ Μπάρακ Ομπάμα φαίνεται να επέλεξε ως υποψήφιο αντιπρόεδρο τον άνθρωπο που θα ενισχύσει το προφίλ του στην εξωτερική πολιτική και όχι μόνο...\nΈλαβε τέλος σε επίπεδο ΜΜΕ το μίνι σίριαλ με το ποιος θα στέκεται στα δεξιά του Δημοκρατικού υποψηφίου στις προεδρικές εκλογές του Νοεμβρίου στις ΗΠΑ.\nΟ Μπάρακ Ομπάμα όπως αποκάλυψαν στο CNN ανώνυμες πηγές εντός των Δημοκρατικών, επέλεξε τον Τζόζεφ Μπάιντεν ως υποψήφιο αντιπρόεδρο. Η επίσημη ανακοίνωση αναμένεται το μεσημέρι του Σαββάτου (ώρα Ελλάδας).\nΟ Μπάιντεν, ένας καθολικός που κατάγεται από την Πενσιλβάνια αλλά εκλέγεται στο Ντελαουέρ, θα προσδώσει στο συνδυασμό του Δημοκρατικού Κόμματος όχι μόνο εμπειρία στην εξωτερική πολιτική, αλλά και ισχυρούς δεσμούς με την εργατική τάξη, κάτι που χρειάζεται ιδιαιτέρως ο Ομπάμα.\nΟ Ομπάμα θα εμφανιστεί το Σάββατο με τον συνυποψήφιό του σε συγκέντρωση στο Σπρίνγκφιλντ του Ιλινόι, απ'όπου και ξεκίνησε πέρυσι την εκστρατεία του.\nΑναρτήθηκε από Giannis M. στις 1:12 π.μ. 0 σχόλια\nΤελετή λήξης με εκπλήξεις\nΜε τον Τζίμι Πέιτζ να ξεσηκώνει τα πλήθη και τον Μπέκαμ να αισθάνεται «στο σπίτι του», η Κίνα παραδίδει τη σκυτάλη των Ολυμπιακών στο Λονδίνο.\nΟ Ζακ Ρογκ χαρακτήρισε «πραγματικά εξαιρετικούς» τους 29ους Ολυμπιακούς Αγώνες, «εκπληκτικές» τις εγκαταστάσεις και η αυλαία έπεσε σήμερα στο Πεκίνο, με την τελετή λήξης. Όπως είθισται, η ομιλία του πρόεδρου της ΔΟΕ ("dream games» είχε πει στην Αθήνα πριν από 4 χρόνια), η παράδοση της Ολυμπιακής σημαίας και ο τρόπος με τον οποίο σβήνει ο βωμός, είναι τα σημεία που «μένουν» στις τελετές λήξης.\nΌσο για το σκηνοθετικό μέρος, αυτή τη φορά ο Ζαν Γινμού άφησε κατά μέρος την προβολή της ιστορίας και των επιτευγμάτων της Κίνας, στοιχεία τα όποια άλλωστε εξάντλησε στην τελετή έναρξης. Ένας σκηνοθέτης με παγκόσμια φήμη και έργα όπως το «Hero» και τα «Ιπτάμενα Στιλέτα», έστησε ένα φαντασμαγορικό πάρτι, με ήχο και φως, περίεργα οχήματα χορευτές, ακροβάτες, τυμπανιστές. Ολα συνυπήρχαν αρμονικά μέσα στο Ολυμπιακό Στάδιο του Πεκίνου και ο κόσμος το διασκέδασε.\nΣτην τελετή παράδοσης της Ολυμπιακής σημαίας στο Πεκίνο, ο κόσμος ξεσηκώθηκε. Μπορεί την περίοδο που μεσουρανούσαν οι Led Zeppelin, να ήταν απαγορευμένο «είδος» στην Κίνα, αλλά οι εποχές έχουν αλλαξει. Κι ο Τζίμι Πέιτζ ξεσήκωσε τα πλήθη συνοδεύοντας με την κιθάρα του τη Λιόνα Λιούις στο θρυλικό «Whole lotta love».\nMπέκαμ για …επιδόρπιο\nΕκεί, βέβαια, που οι Κινέζοι... τρελαθήκαν, ήταν όταν αντίκρισαν τον Ντέιβιντ Μπέκαμ. Ο πιο διάσημος ποδοσφαιριστής του κόσμου, γεννηθείς σε προάστειο του Λονδίνου πριν από 33 χρόνια, ήταν μέλος της βρετανικής αποστολής και «μάγεψε» το πλήθος στέλνοντας μια μπάλα προς τους εθελοντές. Ο πρωθυπουργός της Μεγάλης Βρετανίας, Γκόρντον Μπράουν είδε τον Δήμαρχο του Λονδίνου, Μπόρις Τζόνσον, να παραλαμβάνει την Ολυμπιακή σημαία από τον Ζακ Ρογκ, παρουσία του Σεμπάστιαν Κόου, πρόεδρου της οργανωτικής επιτροπής των Ολυμπιακών Αγώνων του 2012.\nΣτη συνέχεια, το πάρτι μέσα στον αγωνιστικό χώρο της «Φωλιάς του Πουλιού» συνεχίστηκε, με τη συμμετοχή (εκτός των «εγχώριων» σταρ) και του Πλάθιντο Ντομίνγκο. Οι αθλητές γλεντούσαν, παρά τις τραγικές καιρικές συνθήκες με ζέστη και αφόρητη υγρασία. Ο καιρός έμοιαζε βροχερός από το πρωί, όμως φαίνεται πως οι Κινέζοι φρόντισαν και πάλι να μην πάει τίποτα στραβά, την ώρα που τα βλέματα όλου τού πλανήτη θα ήταν στραμμένα πάνω τους.\nΟι 29οι Ολυμπιακοί Αγώνες πέρασαν στην ιστορία, χωρίς να αφήσουν κακές αναμνήσεις σε οποιοδήποτε επίπεδο. Παράλληλα, αφησαν «κληρονομιά» τα ρεκόρ του Μάικλ Φελπς και του Ουσάιν Μπολτ και οι διοργανωτές απέδειξαν ότι μπορούν να τα καταφέρουν εξίσου καλά με τους Δυτικούς. Προσπάθησαν πολύ, είναι η αλήθεια, να φτάσουν στο επίπεδο της Αθήνας και του Σίδνεϊ και στους περισσότερους τομείς τα κατάφεραν. Ισως γι΄αυτό, όμως, να μην παρουσίασαν τίποτα καινούριο, εκτός κι αν η καινοτομία τους είχε να κάνει με την παντοκρατορία των Κινέζων στον πίνακα μεταλλίων.\nΑναρτήθηκε από Giannis M. στις 1:06 π.μ. 0 σχόλια\nΥλικό που χρησιμοποιείται για τη δημιουργία των επίπεδων τηλεοράσεων TFT είναι βλαβερό για το περιβάλλον σύμφωνα με νέες έρευνες.\nΤο τριφθοριούχο άζωτο (NF3) μπορεί να προκαλέσει ακόμη και επιτάχυνση της υπερθέρμανσης του πλανήτη, προειδοποιούν οι ειδικοί, καθώς θεωρείται 17.000 φορές πιο βλαβερό από το διοξείδιο του άνθρακα.\nΑν λάβει κανείς υπόψη του και τη συνεχόμενη ζήτηση που έχουν αυτού του τύπου οι τηλεοράσεις σε συνδυασμό με την αύξηση της παραγωγής, τα αποτελέσματα αναμένεται να είναι καταστροφικά.\nΜετρήσεις για την ποσότητα του αερίου που έχει μέχρι στιγμής εκλυθεί στην ατμόσφαιρα δεν έχουν γίνει και είναι πολύ δύσκολο να εκτιμηθεί το μέγεθος της καταστροφής που μπορεί να προκαλέσει στο μέλλον.\nΟι ειδικοί εκτιμούν πως μέσα στο 2008 η παραγωγή του αερίου από τα εργοστάσια θα ξεπεράσει τους 4.000 τόνους, αριθμός που όσο περνούν τα χρόνια θα αυξάνεται.\nΤο αέριο δεν περιλαμβάνεται στο Πρωτόκολλο του Κιότο, έτσι ώστε να υπάρξει κάποιος περιορισμός στις εκπομπές του.\nΑναρτήθηκε από Giannis M. στις 1:05 π.μ. 0 σχόλια\nΝτοκουμέντο δημοσίευσε σήμερα εφημερίδα της θεσσαλονίκης.\n“Οποιαδήποτε συζήτηση περί μακεδονικού ʽέθνουςʼ, μακεδονικής ʽμητέρας πατρίδαςʼ ή μακεδονικής ʽεθνικής συνείδησηςʼ αποτελεί αθεμελίωτη δημαγωγία που δεν αντιστοιχεί σε εθνική ή πολιτική πραγματικότητα και ιδεολογικό μανδύα για την εκδήλωση επιθετικών διεκδικήσεων εις βάρος της Ελλάδας”\nΕξωτερικών, Δεκέμβριος 1944\nΕδώ και σχεδόν τέσσερα χρόνια, από τον Νοέμβριο του 2004, δύο ημέρες μετά τις τελευταίες αμερικανικές εκλογές, οι Ηνωμένες Πολιτείες χρησιμοποιούν τον όρο “Μακεδονία” στις διμερείς σχέσεις τους με την πρώην Γιουγκοσλαβική Δημοκρατία της Μακεδονίας. Κι όμως, σε ντοκουμέντο του 1944 (όταν δηλαδή ανέκυψε για πρώτη φορά θέμα με την ονομασία της γειτονικής περιοχής) υπογεγραμμένο από τον τότε αμερικανό υπουργό Εξωτερικών, το οποίο παρουσιάζει σήμερα εφημερίδα της θεσσαλονίκης, το όλο ζήτημα χαρακτηρίζεται ως “αθεμελίωτη δημαγωγία”.\nΜέχρι και το 1944, η βορείως των ελληνικών συνόρων περιοχή της τότε Γιουγκοσλαβίας ήταν γνωστή στους κατοίκους της και σε όλους τους γείτονές της ως “Βαρντάρσκα Μπανιοβίνα” (Vardarska Banjovina). Ήταν αυτή ακριβώς τη χρονιά που ο στρατάρχης Τίτο, στο πλαίσιο των βλέψεών του για έξοδο της χώρας του στο Αιγαίο, αποφάσισε μονομερώς τη μετονομασία της συγκεκριμένης περιοχής, δημιουργώντας τη “Σοσιαλιστική Δημοκρατία της Μακεδονίας”, στο πλαίσιο της τότε Γιουγκοσλαβίας.\nΣήμερα, οι Αμερικανοί σπεύδουν να αναγνωρίσουν τη γείτονα χώρα ως “Μακεδονία”, χρησιμοποιώντας το όνομα αυτό στις διμερείς σχέσεις και σε διεθνή φόρα. Κι όμως, όταν ετέθη για πρώτη φορά το ζήτημα, το 1944, ο τότε αμερικανός υπουργός Εξωτερικών της κυβέρνησης Ρούζβελτ, Έντουαρντ Ράιλι Στατίνιους (ο οποίος είχε υπηρετήσει στην ίδια θέση και στην κυβέρνηση του επόμενου προέδρου, Χάρι Τρούμαν), σε εμπιστευτικό σημείωμά του (με ημερομηνία 26 Δεκεμβρίου 1944) προς τις αμερικανικές διπλωματικές αποστολές στη Βαλκανική δεν δίσταζε να αποκαλέσει το όλο θέμα “αθεμελίωτη δημαγωγία”.\nΤΙ ΑΝΑΦΕΡΕΙ ΤΟ ΥΠΟΜΝΗΜΑ\n“Το υπουργείο Εξωτερικών παρακολουθεί με ιδιαίτερη ανησυχία τις αυξανόμενες φήμες για άσκηση προπαγάνδας και για ημιεπίσημες δηλώσεις υπέρ μιας αυτόνομης Μακεδονίας, που εκπορεύονται κυρίως από τη Βουλγαρία αλλά και από Γιουγκοσλάβους Παρτιζάνους και άλλες πηγές και οι οποίες αφήνουν υπαινιγμούς ότι στο ενδεχόμενο σύστασης ενός τέτοιου κράτους θα περιλαμβανόταν και έδαφος που ανήκει στην Ελλάδα. Αυτή η κυβέρνηση”, επισημαίνει στην επιστολή του προς τους αμερικανούς πρέσβεις και προξένους στη Βαλκανική ο Στατίνιους, “πιστεύει ότι οποιαδήποτε συζήτηση περί μακεδονικού ʽέθνουςʼ, μακεδονικής ʽμητέρας πατρίδαςʼ ή μακεδονικής ʽεθνικής συνείδησηςʼ αποτελεί αθεμελίωτη δημαγωγία, που δεν αντιστοιχεί σε εθνική ή πολιτική πραγματικότητα. Παράλληλα, αντιμετωπίζει (σ.σ.: η κυβέρνηση των ΗΠΑ, το 1944) τη σημερινή αναβίωσή της ως ιδεολογικό μανδύα για την εκδήλωση επιθετικών διεκδικήσεων σε βάρος της Ελλάδας.\n”Η εγκεκριμένη πολιτική αυτής της κυβέρνησης”, συνεχίζει ο τότε επικεφαλής του Στέιτ Ντιπάρτμεντ, “συνίσταται στην άρνηση οποιασδήποτε προσπάθειας αναβίωσης του μακεδονικού ζητήματος ως έχοντος σχέση με την Ελλάδα. Το ελληνικό τμήμα της Μακεδονίας κατοικείται σε μεγάλο βαθμό από Έλληνες και οι έλληνες πολίτες αντιτίθενται σχεδόν ομόφωνα στη δημιουργία μακεδονικού κράτους. Ισχυρισμοί περί σοβαρής ελληνικής συμμετοχής σε οιονδήποτε τέτοιον αναβρασμό μπορούν να θεωρηθούν εκ προοιμίου ψευδείς. Αυτή η κυβέρνηση θα θεωρήσει υπεύθυνες κάθε κυβέρνηση ή ομάδα κυβερνήσεων που ανέχονται ή ενθαρρύνουν απειλητικές ή επιθετικές ενέργειες ʽμακεδονικών δυνάμεωνʼ κατά της Ελλάδας”.\nΑναρτήθηκε από Giannis K. στις 6:40 μ.μ. 0 σχόλια\nH Βλακεία είναι ανίκητη...και τείνει να γίνει χαρα...\nΨήφισμα για τους "Αιγαιομακεδόνες" στη Βουλή των Σ...\n''Βλέπουν'' ισόβια 24 οπαδοί του Ολυμπιακού και 2 ...\nΝτοκουμέντο δημοσίευσε σήμερα εφημερίδα της θεσσαλ...


ΦοροΛογιστική Ενημέρωση - ΠΟΛ. 1217/12. Τροποποίηση της ΠΟΛ.1145/31.05.2012 (ΦΕΚ Β΄1839/ 11.06.2012) σχετικά με τον καθορισμό των δικαιολογητικών, τα οποία υποχρεούνται να υποβάλλουν τα φυσικά πρόσωπα τα οποία δηλώνουν ότι φορολογούνται μόνο για τα εισοδήματά τους που προκύπτουν σ\nΠΟΛ. 1217/12. Τροποποίηση της ΠΟΛ.1145/31.05.2012 (ΦΕΚ Β΄1839/ 11.06.2012) σχετικά με τον καθορισμό των δικαιολογητικών, τα οποία υποχρεούνται να υποβάλλουν τα φυσικά πρόσωπα τα οποία δηλώνουν ότι φορολογούνται μόνο για τα εισοδήματά τους που προκύπτουν σ


Νομισματική ένωση χωρίς ολοκλήρωση - ithesis\nΣάββατο 21 Μαΐου 2022 / 9:13 μμ\nΓια να επιτευχθεί ένα μεγαλύτερο (εισόδημα) ΑΕΠ σε μια οικονομία θα πρέπει να λειτουργούν συνδυαστικά η νομισματική και η δημοσιονομική πολιτική. Το ίδιο θα έπρεπε να συμβαίνει και στο μακρο-οικονομικό περιβάλλον της Ε.Ε.\nΗ κοινή νομισματική πολιτική που ένωσε τα κράτη μέλη της ΕΕ, μέσα σ’ ένα κοινό νόμισμα, ήταν το εργαλείο ώστε η ΕΕ να ασκήσει επεκτατική νομισματική πολιτική στα κράτη μέλη που δεν μπορούσαν να έχουν αξιόλογη παραγωγική δυνατότητα παρά μόνο να καταναλώσουν.\nΗ υπερχρέωση των μικρών και ανίσχυρων Κρατών ήταν μαθηματικά προβλέψιμη, ήταν θέμα χρόνου, η παγίδα ρευστότητας και το σπιράλ θανάτου στην οποία περιήλθαν, εφόσον η ΕΕ δεν ακολούθησε ένα ομόσπονδο μοντέλο ολοκλήρωσης για να δημιουργηθούν κοινές δημοσιονομικές πολιτικές αλλά και κοινές «Πολιτικές» που έπρεπε να αυξήσουν το Ευρωπαϊκό ΑΕΠ, όλα αυτά έμοιαζαν ως μια απόλυτη φυσιολογική εξέλιξη.\nΌπως και αν αναλύσουμε το κόστος παραγωγής των ισχυρών και μεγάλων κρατών μέσα στους κόλπους της ΕΕ, δεν μπορεί ποτέ να είναι το ίδιο με το Κόστος παραγωγής των αδύνατων και μικρών κρατών.\nΟι ανισότητες μεγάλες, κόστος παραγωγής, ασφαλιστικό κόστος, κόστος και δυνατότητα δανεισμού, χρηματαγορές, αγοραστική δύναμη καταναλωτή, ανταγωνισμός, φορολογικοί συντελεστές, κτλ.\nΤο πρωτογενές πλεόνασμα με τους ισοσκελισμένους προϋπολογισμούς είναι άρρηκτα συνδεδεμένα με την ευρωπαϊκή λιτότητα. Γιατί;\nΆλλοι προσπαθούν να μας πείσουν για την συνετή διαχείριση των κρατών μελών, άλλοι αναφέρουν την μείωση του κινδύνου για τους επενδυτές και τους δανειστές, άλλοι αναφέρουν ως την μέθοδο κατάργησης κοινωνικών και ανθρώπινων δικαιωμάτων των λαών.\nΑλήθειες και ψέματα στενά συνδεδεμένα μεταξύ τους.\nΌλα αυτά τα μικρά ή μεγάλα δεν αποτελούν διαφορά Ανταγωνισμού μέσα σε μια «κοινή» Ευρωπαϊκή Οικονομία;\nΣε απλούς οικονομικούς όρους γι αυτούς που γνωρίζουν λίγα οικονομικά η διαφορά αυτή, σημαίνει και δανεισμό;\nΟι ανίσχυροι μέσα στους κόλπους της ΕΕ, που οδηγούνται;\nΣτον δανεισμό, στην υπερχρέωση και στην εξαθλίωση;\nΤο Δημογραφικό πρόβλημα της Ελλάδας;\nΗ φτωχοποίηση της μεσαίας τάξης;\nΗ εξαθλίωση του ελεύθερου επαγγελματία;\nΗ εξαθλίωση των μισθωτών και συνταξιούχων;\nΗ αύξηση του Δημοσίου Χρέους;\nΔεν μπορώ να γνωρίζω αν είναι μια βίαιη ολοκλήρωση και ενσωμάτωση των αδύνατων κρατών μελών από τους ισχυρούς ….\nΤο να προσπαθείς όμως να διαχειριστείς τα άνισα ως ίσα αποτελεί μια τεράστια εσφαλμένη αντιμετώπιση στην παθογένεια του συστήματος.\nΤο πως μπορείς να επιλύσεις τα δομικά προβλήματα της ΕΕ μέσα στους θεσμούς της χωρίς να διαπραγματευτείς και να δημιουργήσεις συμμαχίες είναι ένα ερώτημα το οποίο δύσκολα μπορεί ν’ απαντηθεί.\nΠλέον είμαι βέβαιος, πως αν δεν το επιχειρήσεις, δεν έχει κανένα νόημα η παραμονή σου σ ένα τέτοιο μόρφωμα.\nΠαναγιώτης Καλλίας1 Posts


AVENE DERMABSOLU BAUME NUIT RECONFORTANT 40ML – Φαρμακείο Τσιακίρης Σ. & ΣΙΑ Ο.Ε\nΈνα baume με απαλό τελείωμα που αναζωογονεί το δέρμα, χαρίζοντας εντατική θρέψη. Από το πρωινό ξύπνημα, η όψη δείχνει ξεκούραστη, το δέρμα είναι φωτεινό και γεμάτο ζωντάνια.\nΚωδικός προϊόντος: 3282770200478 Κατηγορίες: ΠΡΟΣΩΠΟ, ΣΥΣΦΙΞΗ, ΑΝΤΙΓΗΡΑΝΣΗ, ΕΝΥΔΑΤΩΣΗ, ΕΡΥΘΡΟΤΗΤΑ, ΛΑΜΨΗ, ΕΥΑΙΣΘΗΤΕΣ, ΚΑΝΟΝΙΚΕΣ/ΜΕΙΚΤΕΣ\nAVENE CREME PEAUX INTOLERANTES RICHE DEFI 50 ml


Με αφορμή την Παγκόσμια Ημέρα Τουρισμού που γιορτάζεται στις 27 Σεπτεμβρίου, ο Μιχάλης Βαμιεδάκης απηύθηνε το παρακάτω μήνυμα: "Κάθε χρόνο η Παγκόσμια Ημέρα Τουρισμού στην Ελλάδα, μάς θυμίζει και μας δίνει αφορμή να γιορτάσουμε την έμφυτη φιλοξενία του Ελληνικού λαού και την τεράστια συνεισφορά του Τουρισμού στην κοινωνία και οικονομία μας. Ο Τουρισμός στην Ελλάδα είναι αποτέλεσμα της φυσικής ομορφιάς και πλούσια ιστορίας της χώρας μας, του εγκάρδιου χαμόγελου που προσφέρει ο Έλληνας στην επισκέπτη, αλλά και των ανταγωνιστικών υποδομών και υπηρεσιών που προσφέρουμε. Από την άλλη ο Τουρισμός στηρίζει την ανάπτυξη, την εργασία και αποτέλεσε τον αναπνευστήρα μας σε μια χώρα που επί χρόνια βυθιζόταν. Αυτό γιορτάζουμε και αυτό νιώθουμε. Φέτος όμως η κρίσιμη περίοδος που διανύουμε, μετά την κατάρρευση ιστορικών τουριστικών φορέων, μάς υπενθυμίζει ότι ο Τουρισμός δεν παύει να ακολουθεί τους αδίστακτους κανόνες της αγοράς. Στηρίζεται σε νούμερα και είναι υγιής μόνο όταν λειτουργεί με κανόνες. Οι φετινές εξελίξεις έδειξαν, ότι όπως και στους άλλους τομείς της Οικονομίας όλες οι φούσκες κάποια στιγμή σκάνε και δυστυχώς συμπαρασύρουν και ανθρώπους που έτυχαν να βρίσκονται στο λάθος επιχειρηματικό σημείο τη λάθος στιγμή. Η αγορά έχει τους μηχανισμούς πάντα να αυτο-ρυθμίζεται και μόνο ό,τι έχει γερές βάσεις στέκεται ακόμα κι αν κλονιστεί. Η επόμενη μέρα του Ευρωπαϊκού Τουρισμού θα είναι πολύ διαφορετική. Ο κόσμος θα συνεχίσει να ταξιδεύει και η Ελλάδα θα συνεχίσει να είναι ελκυστική. Πολλά δεδομένα όμως θα αλλάξουν και πρέπει να είμαστε όλοι προετοιμασμένοι, να συνεχίσουμε πάνω σε γερές βάσεις, ανταγωνιστικό προϊόν και ρεαλισμό. Μακριά από συγκυριακούς ενθουσιασμούς και ελπίδες για εύκολο κέρδος. Η αγορά αλλάζει και συνεπώς πρέπει να αλλάξουμε κι εμείς… προς το καλύτερο, χωρίς να θεωρούμε τίποτε δεδομένο και δουλεύοντας σκληρά αφενός για να πείσουμε τους επισκέπτες να έρθουν κι αφετέρου να θέλουν να ξαναγυρίσουν. Ξέρουμε να το κάνουμε καλά, μπορούμε να το κάνουμε καλύτερα και θα τα καταφέρουμε,παρά τις δυσκολίες!"\n«Γνωρίζαμε τα προβλήματα που αντιμετώπιζε από το 2012, τα δάνεια της, τα χρέη της, κι εν τέλει την προδιαγραμμένη πορεία της προς την πτώχευση, καθώς είχε προχωρήσει σε αναστολή πληρωμών το τελευταίο δίμηνο». - Από τη συνέντευξη του Μιχάλη Βαμιεδάκη στον ραδιοφωνικό σταθμό 98.4. Ακούστε εδώ ολόκληρη τη συνέντευξη και διαβάστε το σχετικό άρθρο στο neakriti.gr\n«H εταιρεία έπαιξε το χαρτί “too big too fail”. Με άλλα λόγια επιχείρησε να ρίξει χρήμα στην αγορά στη λογική ότι επρόκειτο για ένα πολύ ισχυρό brand name κι έναν κολοσσό στον χώρο του τουρισμού, ώστε να αποτύχει. Έκανε κινήσεις, οι οποίες υποστήριζαν την υπόστασή της. Αυτό όμως δεν άλλαζε τα πραγματικά οικονομικά δεδομένα». - Από τη συνέντευξη του Μ. Βαμιεδάκη στο newsit.gr με αφορμή ρεπορτάζ για την κατάρρευση της Thomas Cook. Διαβάστε εδώ ολόκληρο το άρθρο.\nΜ. Βαμιεδάκης: "Μία η άλλη" η φετινή τουριστική σεζόν με την περσινή\n"Το 2018 ήταν μία «ακραία χρονιά» όσον αφορά τις αφίξεις. Φέτος σε σχέση με την περσινή αντίστοιχη περίοδο παρατηρείται μια μείωση κρατήσεων κατά 10.000 περίπου, όμως ο αριθμός είναι μικρός σε ένα σύνολο 5 εκατ. τουριστών που φτάνει στην Κρήτη. Με τη λήξη της σεζόν τα αποτελέσματα μπορεί να είναι "μία η άλλη" σε σχέση με πέρυσι και αυτά θα κριθούν από μία σύνθετη μαθηματική εξίσωση. Θετικοί παράγοντες είναι οι αυξήσεις που πρόλαβαν και κατοχύρωσαν πολλοί ξενοδόχοι μεταξύ 2018 και 2019, οι περιορισμένες προκρατήσεις (που υπολογίζονται με εκπτώσεις), η μείωση του ΦΠΑ (λόγω συντελεστή εστίασης), ενώ αρνητικοί παράγοντες είναι οι ειδικές προσφορές που δίνονται κατά τη διάρκεια της σεζόν. Η υπερφορολόγηση, οι υψηλές εισφορές και τα αρνητικά επιτόκια παραμένουν και όλοι περιμένουν με ενδιαφέρον να δουν το χρόνο υλοποίησης των δεσμεύσεων της νέας κυβέρνησης η οποία έχει καταλάβει την αξία του τουρισμού και έχει ταχθεί σαφώς υπέρ της υγιούς επιχειρηματικότητας". - Από τη συνέντευξη του Μ. Βαμιεδάκη στη Ναυτεμπορική για την εξέλιξη της φετινής τουριστικής σεζόν. Δείτε εδώ το σχετικό άρθρο.\nΤουρισμός: Η σεζόν της αναμέτρησης\n"Το θετικό οικονομικό κλίμα στις χώρες από τις οποίες προέρχονται οι επισκέπτες στην Ελλάδα βοήθησε σημαντικά στην αύξηση του εισερχόμενου τουρισμού από το 2012 και μετά. Τα ευνοϊκά δεδομένα όμως δεν προβλέπεται να διατηρηθούν. Τα σημάδια επιβράδυνσης ήταν εμφανή από καιρό. Πολιτεία και επιχειρήσεις είχαν τον χρόνο να τα αναλύσουν και να προετοιμαστούν για τα «πιο δύσκολα». Η πρώην υπουργός Τουρισμού αξιοποίησε την ευφορία των αριθμών από τη συγκυρία, ενώ θα έπρεπε να χτυπήσει και το καμπανάκι". - Από τη συνέντευξη του Μ. Βαμιεδάκη στο protagon.gr για την φετινή κατάσταση του Τουρισμού στη χώρα μας. Διαβάστε εδώ το σχετικό άρθρο.\nΜ. Βαμιεδάκης: "Πετύχαμε την αναβάθμιση του brand name της Κρήτης"\n"Με τον Σταύρο Αρναουτάκη έχουμε μία πολύ καλή και στενή συνεργασία. Με τιμάει η εμπιστοσύνή του καθόλη τη διάρκεια της 5αετίας. (..) Κατά τη διάρκεια των 5 ετών, αυτοί που ήταν οι βασικοί στρατηγικοί μας στόχοι ήταν η αναβάθμιση του brand name της Κρήτης, έτσι ώστε η Κρήτη να είναι γνωστή στο εξωτερικό και να μπορέσουν με αυτόν τον τρόπο ευκολότερα οι επιχειρηματίες να προωθήσουν τις υπηρεσίες και τα προϊόντα τους. Το δεύτερο ήταν να γίνει η επιμήκυνση της τουριστικής περιόδου και να γίνει άμβλυνση της εποχικότητας, το οποίο πραγματικά επιτεύχθηκε σε μεγάλο βαθμό καθότι βλέπουμε ότι η σεζόν ξεκινάει από τα μέσα του Μάρτη αντί για μέσα του Απρίλη και τελειώνει τέλη του Νοέμβρη αντί γαι τέλη του Οκτώβρη. Έχουμε μία μεγαλύτερη σεζόν που σημαίνει περισσότερες θέσεις εργασίας, αυξήθηκαν κατά 25%, έφτασαν τις 38.000. Έγινε μία πάρα πολύ σημαντική διασύνδεση του Τουρισμού με τον Πολιτισμό, τριπλασιάστηκαν οι επισκέψεις σε Μουσεία και Αρχαιολογικούς χώρους, υποστηρίχθηκαν τουριστικές επιχειρήσεις με προγράμματα ΕΣΠΑ, με επιδοτήσεις κάτι που ουσιαστικά αναβάθμισε το τουριστικό προϊόν". - Από την τηλεοπτική συνέντευξη του Μιχάλη Βαμιεδάκη στο ΚΡΗΤΗ TV για το έργο της Περιφέρειας Κρήτης στον τομέα του Τουρισμού. Δείτε εδώ ολόκληρη τη συνέντευξη.\nΜ. Βαμιεδάκης: "Η Περιφέρεια Κρήτης στηρίζει έμπρακτα τον Αθλητισμό"\n«Στόχος της Περιφέρειας Κρήτης είναι η ουσιαστική στήριξη κάθε μορφής Αθλητισμού, ανάμεσα στις οποίες είναι και ο ιππικός Αθλητισμός, ο οποίος γνωρίζει ιδιαίτερη άνθηση ειδικά τα τελευταία χρόνια. Μέσα από το σχέδιο που έχει εκπονηθεί και τις δράσεις που πραγματοποιούνται από την Περιφέρεια, αφενός συνεργαζόμαστε με όλους τους τοπικούς φορείς, τους αθλητικούς συλλόγους και τα σωματεία, αφετέρου με στοχευμένες κινήσεις στηρίζουμε κάθε πρωτοβουλία που ενισχύει τον Αθλητισμό, τον Πολιτισμό και το ευ αγωνίζεσθαι, ενώ ενισχύουμε τις εναλλακτικές μορφές Τουρισμού που συνδέονται άμεσα με τον Αθλητισμό». - Δήλωση του Μ. Βαμιεδάκη στους ιππικούς αγώνες που πραγματοποιήθηκαν στην περιοχή του Προφήτη Ηλία, υπό την αιγίδα της Πανελλήνιας Ομοσπονδίας Ιππασίας. Διαβάστε εδώ το σχετικό άρθρο.\n"Προσφέρουμε ρεαλιστικές λύσεις και αναπτυξιακή διέξοδο"\n"H δυναμική και οι προκλήσεις της Αυτοδιοίκησης έχουν κοινά χαρακτηριστικά σε όλη την Ελλάδα. Συνεχίζουμε κοντά στον πολίτη, κοντά στα προβλήματά του, μιλώντας του απλά και κατανοητά, προσφέροντας ρεαλιστικές λύσεις και αναπτυξιακή διέξοδο από την κρίση. Τουρισμός στην Κρήτη ισούται με ισόρροπη ανάπτυξη σε όλο το νησί, θέσεις εργασίας, ανάδειξη προϊόντων και πολιτισμού. Η Περιφέρεια Κρήτης έχει καταγράψει έργο, έχει δείξει ότι και ξέρει και θέλει και μπορεί!" - Ο Μιχάλης Βαμιεδάκης προσκεκλημένος στην εκπομπή "ΣΗΜΕΡΑ" στον ΣΚΑΪ.\nΣτην ενδοχώρα για να συζητήσει με τους κατοίκους ο Μ. Βαμιεδάκης\n«Η Περιφέρεια Κρήτης, έχει αποδείξει έμπρακτα πως είναι στο πλευρό όλων των Κρητικών, μέσα από στοχευμένες κινήσεις και ρεαλιστική προσέγγιση. Με την πολιτική που ήδη ακολουθείται ενισχύει περαιτέρω την στήριξη της υπαίθρου. Στόχος είναι τα επόμενα χρόνια να γίνουν τα απαιτούμενα βήματα, τόσο στον Τουρισμό - στον οποίο τα αποτελέσματα “μιλούν” από μόνα τους για το έργο που έχει επιτευχθεί - όσο και στην στήριξη του έτερου πυλώνα της Οικονομίας, του Πρωτογενούς τομέα». - Δήλωση του Μ. Βαμιεδάκη από την επίσκεψή του στο Λαράνι, τον Άγιο Μύρωνα, τις Βούτες και τα Καλέσσα όπου είχε την ευκαιρία να ακούσει τα προβλήματα των κατοίκων και να συζητήσει μαζί τους τα σχέδια της επόμενης μέρας. Διαβάστε εδώ το σχετικό άρθρο.


"Όλα αυτά τα υπέροχα πράγματα" στο Θέατρο του Νέου Κόσμου - Ένα έργο για την κατάθλιψη και την αγάπη | Το Κουτί της Πανδώρας\n"Όλα αυτά τα υπέροχα πράγματα" στο Θέατρο του Νέου Κόσμου - Ένα έργο για την κατάθλιψη και την αγάπη\nNewsRoom 23/02/2017 | 18:40\nΟι οδηγίες των συγγραφέων είναι σαφείς: μια άδεια σκηνή ,ένας ηθοποιός αντιμέτωπος με το κοινό του, ένας μόνο φωτισμός, καμία σκηνική αλλαγή, ταύτιση του κειμένου με την ηλικία και τις εμπειρίες του ηθοποιού και πλήρης προσαρμογή των πολιτισμικών στοιχείων στη χώρα που το έργο παριστάνεται. Μόνο έτσι ανθίζουν όλα τα χρώματα αυτής της διαδραστικής και απογυμνωμένης θεατρικής εμπειρίας.\nΠληροφορίες: 21 0921 2900


Κριτικες θεατρικων παραστασεων: 27 Δεκ 2014\n«Ιούλιος Καίσαρας» του Ουίλλιαμ Σαίξπηρ στο «Σύγχρ...\n«Ιούλιος Καίσαρας» του Ουίλλιαμ Σαίξπηρ στο «Σύγχρονο Θέατρο»\nΟ «Ιούλιος Καίσαρας», ένα από τα έργα με πρωτογενή ιστορικό ιστό και μάλιστα σηπόμενο της Ρωμαϊκής περιόδου, είναι το δράμα της προδοσίας. Της προδοσίας ως μεθόδου αναζήτησης της ελευθερίας. Ένα έργο που αποβαίνει μοιραίο για τους ήρωες του, οι οποίοι αναζητώντας την αποτίναξη της τυραννίας καταλήγουν οι ίδιοι τύραννοι, κυρίως του εαυτού τους. Και αυτό με διάμεσο την προδοσία. Προδίδουν, αλλά η προδοσία τους τυραννά, τους πωρώνει, τους σπαράζει. Κατ’ αρχάς πολιτικά, συναισθηματικά και εντέλει σωματικά όταν η ενωμοτία κατακερματίζεται, διαιρείται και απέρχεται. Αυτή η διαδικασία της αυτοδόμησης των προσώπων σε προδότες συνιστά οδυνηρή μέθοδο για τους ίδιους ως εμπνευστές αλλά και για τους αποδέκτες τους, τον ρωμαϊκό λαό και τον ίδιο τον Ιούλιο Καίσαρα.\nΟ Σαίξπηρ οικονομεί αυτή την μέθοδο της αυτοποίησης ή ταυτοποίησης των προσώπων αριστοτεχνικά. Ο διάλογος παραδείγματος χάριν Βρούτου και Κάσσιου είναι μια μαεστρία αμφιβολικού στοχασμού, αφού η ελευθερία ως πολιτειακό ζητούμενο, έχει το δικό της μέτρο, τέτοιο που αμέσως μετά ταυτίζεται με την ανελευθερία των εμπνευστών της. Τύραννος δεν είναι ο Ιούλιος Καίσαρας αλλά ο Βρούτος, ο συμμιγής Κάσσιος, ο αφελώς ευφυής Κάσκας και ο ημίτονος Κίνας. Τυραννικό είναι το στοίχημά τους. Αν έτσι η προδοσία ευδοκιμεί αφού έχει επιτευχθεί ο φόνος, παρευδοκιμούν οι προδότες, ατυχούν οι ίδιοι, αφού με το γύρισμα – εναντίωση στον εαυτό τους ματαιώνουν το έργο τους. Και αυτό με τον πιο οριστικό τρόπο, την αλληλοεξόντωση. Φαίνεται ότι δεν μπορείς να προδώσεις χωρίς να προδοθείς. Όσο πιο άδικη είναι η προδοσία τόσο πιο αιματηρή είναι η συνέπεια για τους εμπνευστές της. Έτσι ενώ στη διάρκεια της οντογενέσεως της προδοσίας ο αναγνώστης/θεατής κινδυνεύει να πεισθεί για το στοίχημα των προδοτών με την αμοιβαία μεταχώρηση των επιχειρημάτων, στο τέλος πείθεται οριστικά για την αδικία εις βάρος του θύματος.\nΗ παράσταση που είδαμε στο «Σύγχρονο Θέατρο» έχει ως βασική της αρετή το σφρίγος των νέων ηθοποιών, την ορμή και το πάθος, που έχουν σκηνικό αποτέλεσμα. Στην πρώτη του σκηνοθεσία, ο Γιώργος Αδαμαντιάδης, ο οποίος υπογράφει και τη μετάφραση – διασκευή του κειμένου, επένδυσε ακριβώς σε αυτό, μετατρέποντας τους συνωμότες σε θαρσαλέες ύαινες που σπαράζουν το θύμα τους. Στην σχεδόν άδεια σκηνή, ο ρεαλισμός συγκεκριμένων καταστάσεων μεταμορφώνεται σε σχολιαστικό μέσον προβολής της εσώτατης συγκινησιακής αλυσίδας που συνδέει τους ήρωες με τη ζωή, τόσο στο επίπεδο του θεατρικού μικροκόσμου όσο και σε εκείνο της τρέχουσας πραγματικότητας του θεατή στο «εδώ και τώρα». Ο κύριος Αδαμαντιάδης με τη βοήθεια της θεατρικής ψευδαισθήσεως και κατά τρόπο ομοιοπαθητικό επιτυγχάνει την ανάπλαση καταστάσεων που αφορούν τον θεατή τον οποίο ευαισθητοποιούν και προβληματίζουν.\nΟ Ρωμανός Καλοκύρης ως Κάσσιος είναι οξύς και βίαιος όπως και ο Φώτης Λαζάρου ως Βρούτος, παρομοίως και ο Προμηθέας Νεραττίνι – Δοκιμάκης ως Κάσκας. Ψυχρά βέβαιος, σχεδόν αποστασιοποιημένος, ο Γιώργος Καπινιάρης ως Ιούλιος Καίσαρας. Ενδιαφέρουσες ερμηνείες καταθέτουν ο Γιώργος Αδαμαντιάδης (Αντώνιος), ο Λευτέρης Παπακώστας (Κίνας), ο Νίκος Κρίκας (Οκτάβιος), ο Δημήτρης Κοράκης (Λούκιος), η Ουρανία Φουρλάνου (Καλπούρνια), η Ιωάννα Μάντζαρη (Πορκία) και η Δάφνη Καφετζή (Μάντισσα).\nΗ διαδραστική εμφάνιση της «κλοουνερί» στην έναρξη της παράστασης αιφνιδιάζει τον θεατή ενώ το «αποκριάτικο πάρτυ» ιδεάζει για έναν αφελή, εορτολόγο λαό που του αξίζει να ζωογονεί προδότες. Αυτό που λείπει από την παράσταση αλλά που φαίνεται ότι υπόσχεται να καλλιεργήσει στο μέλλον ο σκηνοθέτης, είναι μια μέθοδος δουλειάς, επίγνωση της υποκριτικής τέχνης και αυτής της σκηνής που δεν μπορεί να χωρέσει τίποτε αφιλτράριστο, ιδίως στο ποιητικό θέατρο. Γιατί μια μέθοδος δεν έχει μόνο τεχνικές αξιώσεις για την ταυτοποίησή της, αλλά και φιλόσοφο στοχασμό, γνώσεις ιστορίας, αισθητικές θεωρίες και άλλα πολλά που αποτελούν προκλήσεις για τους νέους καλλιτέχνες και τις αναμετρήσεις τους με τα μεγάλα κείμενα.\nΑναρτήθηκε από Κωνσταντινιδης Νεκταριος-Γεωργιος στις 5:25 π.μ. Δεν υπάρχουν σχόλια:


Easy DIY: κολιέ από αλυσίδες\nΤα δύο τελευταία χρόνια τα μεγάλα και ογκώδη κολιέ αποτελούν το πιο δυναμικό fashion trend και σας επιτρέπουν να μετατρέψετε τα πιο απλά σας ρούχα ή τα ρούχα που έχετε φορέσει άπειρες φορές σε fashion statement outfit με μια κίνηση.\nΜπορείτε να δημιουργήσετε μόνοι σας εύκολα ένα τέτοιο κολιέ χρησιμοποιώντας παλιά κολιέ από αλυσίδες που ήδη έχετε ή μέρη από αξεσουάρ που έχουν σπάσει.\n3 Αλυσίδες λεπτές\n1 αλυσίδα με μεγαλύτερους κρίκους\n2 μεγάλα κρικάκια και 2 λίγο μικρότερα\nΤοποθετήστε τις λεπτότερες αλυσίδες την μια δίπλα στην άλλη και διπλώστε τις στη μέση τοποθετώντας απέναντι την πιο χοντρή αλυσίδα\nΠεράστε την αλυσίδα με τους μεγαλύτερους κρίκους ανάμεσα και στις 3 λεπτότερες αλυσίδες\nΜε την βοήθεια του μιτοτσίμπιδου, περάστε τα 2 μεγαλύτερα κρικάκια ενώνοντας τις άκρες από τις αλυσίδες\nκλείστε τα σφικτά\nΤοποθετήστε τα μικρότερα κρικάκια στις άκρες και στερεώστε πάνω τους το κούμπωμα\nΤο κολιέ σας είναι έτοιμο για να το συνδυάσετε με το αγαπημένο σας φόρεμα ή t-shirt!


Τα καλύτερα συνοδευτικά μέτρα για πόρτες ασφαλείας | Cancelletto\nCancelletto - Γιώργος Γεωργιάδης > Ειδικές Πόρτες > Τα καλύτερα συνοδευτικά μέτρα ασφαλείας για πόρτες ασφαλείας\nΌποιον ειδικό και να ρωτήσετε, θα σας πει ότι το μυστικό για να κρατήσετε τους κλέφτες μακριά από το σπίτι σας, είναι να «προβάλλετε» μία εικόνα ασφάλειας. Με άλλα λόγια, θα πρέπει να δείξετε ότι ο χώρος σας φυλάσσεται πολύ καλά. Αυτό και μόνο του μπορεί να είναι αρκετό για αποτραπεί η οποιαδήποτε απόπειρα διάρρηξης από τους περισσότερους ερασιτέχνες ή άπειρους κλέφτες. Οι πόρτες ασφαλείας από μόνες τους, δίνουν μια πολύ ισχυρή και αποτρεπτική εικόνα για το σπίτι σας στους κλέφτες. Αυτή η εικόνα, μπορεί να γίνει ακόμη πιο «αποτελεσματική» αν συνδυαστεί και με άλλα φανερά αλλά και κρυφά μέτρα ασφαλείας. Ας δούμε μερικά από αυτά.\nΟ συναγερμός είναι ένα από τα πιο κλασσικά αλλά και αποτελεσματικά αποτρεπτικά μέτρα ασφαλείας. Η ύπαρξη του θα κάνει τον κλέφτη να το σκεφτεί καλά πριν δοκιμάσει να μπει στο σπίτι, καθώς θα πρέπει εκτός από το να παραβιάσει τη πόρτα, να εξουδετερώσει και τον συναγερμό για να μην τραβήξει τη προσοχή των γειτόνων ή και της Αστυνομίας. Οι ερασιτέχνες κλέφτες σίγουρα δεν θα ξέρουν να κάνουν τουλάχιστον το ένα από τα δύο.\nΜπορεί το σπίτι σας να μην είναι τράπεζα ή σούπερ μάρκετ, αλλά υπάρχει ένας πολύ καλός λόγος που αυτά τα καταστήματα χρησιμοποιούν κάμερες και που όλο και περισσότερα σπίτια τις τοποθετούν για την ασφάλεια τους: είναι από τα καλύτερα αποτρεπτικά μέτρα ασφαλείας. Κανένας δεν θέλει να «πιαστεί» στην κάμερα όταν κάνει κάποιο έγκλημα καθώς έτσι οι αρχές θα αποκτήσουν ένα πολύ σημαντικό στοιχείο στα χέρια τους, το οποίο μάλιστα μπορεί και να οδηγήσει στη σύλληψη του ή να τον βαρύνει και με άλλες κατηγορίες αν συλληφθεί. Οι περισσότεροι κλέφτες λοιπόν, μένουν μακριά από τα σπίτια με κάμερες, ιδίως αν αυτά έχουν και συναγερμό. Δεδομένου ότι οι κάμερες μπορεί να είναι αρκετά ακριβές, μπορείτε να τοποθετήσετε και ρέπλικες, οι οποίες στην ουσία θα δουλέψουν σαν σκιάχτρα για τους διαρρήκτες. Απλά μην τις προμηθευτείτε από κάποιο σούπερ μάρκετ. Προτιμήστε ένα μαγαζί με είδη ασφαλείας καθώς θα έχει πιο πειστικές ρέπλικες οι οποίες μάλιστα δεν θα είναι ευρέως διαδεδομένες και άρα και γνωστές στους κλέφτες.\nΠολύ καλές κλειδαριές\nΗ κλειδαριά είναι συνήθως η Αχίλλειος πτέρνα της πόρτας. Αν μία κλειδαριά μπορεί να παραβιαστεί εύκολα, τότε όσο ακριβή και θωρακισμένη να είναι, ο κλέφτης θα μπορέσει να την ανοίξει και να μπει μέσα σαν κύριος. Μία φθηνή κλειδαριά μπορεί να ανοίξει ακόμη και με μία πιστωτική κάρτα. Το μεγαλύτερο λάθος που κάνουν όσοι αγοράζουν πόρτες ασφαλείας, είναι το ότι «τσιγκουνεύονται» την κλειδαριά. Πάντα να προτιμάτε κλειδαριές που να έχουν όσο το δυνατόν πιο πολύπλοκα κλειδιά και πολυσύνθετους μηχανισμούς. Αν το σηκώνει το βαλάντιο σας, μπορείτε και να επενδύσετε σε μία κλειδαριά που να ξεκλειδώνει με δακτυλικό αποτύπωμα ή άλλα βιομετρικά στοιχεία. Όπως και να έχει, αποφύγετε τις φθηνές κλειδαριές ή αυτές που η πόρτα φοράει από τη «μαμά» της, καθώς αυτές δίνουν μία πολύ κακή εικόνα για την ασφάλεια του χώρου σας και στην ουσία «προσκαλούν» τον κλέφτη να μπει μέσα.\nΣύρτες και αμπάρες\nΜπορεί η εικόνα ασφάλειας να είναι το παν, ωστόσο υπάρχουν και κάποιοι κλέφτες – ομολογουμένως πολύ λίγοι – που λόγω της εμπειρίας τους ή και του θράσους τους, μπορεί να δοκιμάσουν να μπουκάρουν ακόμη και σε έναν πολύ καλά φυλασσόμενο χώρο. Οι θωρακισμένες πόρτες ναι μεν αγκιστρώνονται πολύ καλά στη κάσα και στον τοίχο, αλλά οι μηχανισμοί αγκίστρωσης τους ελέγχονται από κλειδαριές, οι οποίες και μπορούν να παραβιαστούν. Σε περίπτωση που ο κλέφτης παραβιάσει την πόρτα, ένας καλός σύρτης ή μία αμπάρα, θα του αποτρέψουν την είσοδο στον χώρο. Δεδομένου ότι είναι στην μέσα πλευρά του σπιτιού, θα πρέπει να είναι πολύ «τσακάλι» για να τα παραβιάσει. Εννοείται πως όποτε κοιμάστε θα πρέπει να κλειδώνετε και να αμπαρώνετε τις πόρτες σας για να μην έχετε δυσάρεστες εκπλήξεις.


Μ. Βαμιεδάκης: Γιατί συμπορεύομαι με το Σταύρο Αρναουτάκη - Flashnews.gr\nΜ. Βαμιεδάκης: Γιατί συμπορεύομαι με το Σταύρο Αρναουτάκη\nΔραστηριοποιούμαι στην Κρήτη, στον τομέα του τουρισμού, περισσότερα από 16 χρόνια. Ξεκινώντας από το μηδέν, με μόνα εφόδια την παιδεία και τις ηθικές αξίες που μου δίδαξαν οι γονείς μου, εργάζομαι σκληρά ως επιχειρηματίας με έδρα το νησί, για την τουριστική ανάπτυξή του και της Ελλάδας γενικότερα.\nΠιστοί στο όραμα για εξωστρέφεια και ανάπτυξη, με συνεχείς προσπάθειες και καινοτόμες εμπορικές προσεγγίσεις, αναπτύξαμε με τους συνεργάτες μου μια επιχείρηση με κύριο αντικείμενο τον εισερχόμενο τουρισμό δημιουργώντας ήδη πολλές θέσεις εργασίας στο νησί μας.\nΑπό πέρυσι συνεχίζουμε με ένα νέο εγχείρημα, στον ξενοδοχειακό τομέα, με εκατοντάδες θέσεις εργασίας επιπλέον, για τους συμπατριώτες μας, κεφάλαια ελληνικά, ανθρώπινο δυναμικό και συμφέροντα ταυτισμένα με την τοπική οικονομία και κοινωνία.\nΜέχρι σήμερα δεν ασχολήθηκα ποτέ με τα κοινά. Βρισκόμαστε, όμως, σε μια καμπή της μεταπολιτευτικής μας ιστορίας που απαιτεί υπέρβαση και ενεργή συμμετοχή από όσους μπορούν να προσφέρουν ουσιαστικά, προκειμένου να βγούμε από τη στενωπό στην οποία βρισκόμαστε.\nΗ Κρήτη είναι νησί με ανεξάντλητες προοπτικές ανάπτυξης. Έχουν γίνει ήδη πολλά, αλλά μπορούν να γίνουν ακόμα περισσότερα:\n- Υπάρχει ξεκάθαρο, δυναμικό σχέδιο δράσης για την επόμενη πενταετία.\n- Διαθέσιμοι κοινοτικοί οικονομικοί πόροι και γνώση διαφανούς και αποδοτικής διαχείρισης τους.\n- Δυναμική ανάδειξης του τουρισμού εκ των βασικών πυλώνων της οικονομίας, που πρέπει να επεκταθεί θεματικά, γεωγραφικά και χρονικά.\nΗ Κρήτη έχει να προσφέρει πολλά περισσότερα από ήλιο και θάλασσα, με σωστό σχεδιασμό, στοχευμένες δράσεις και συνεργασία με τους τοπικούς φορείς ώστε:\n- να υποδεχθεί επισκέπτες όλο το χρόνο.\n- να συνδυάσει αρμονικά τουρισμό και πρωτογενή τομέα.\n- να αναπτύξει περαιτέρω τουριστικά τον Νότο.\n- να αναδείξει τις εναλλακτικές μορφές τουρισμού στην ενδοχώρα.\nΌλα αυτά συνιστούν, αναμφίβολα, οικονομική πρόοδο και δημιουργία θέσεων εργασίας για το σύνολο της τοπικής οικονομίας και κοινωνίας. Το αποτέλεσμα αυτό είναι εφικτό:\n- Μέσα από γνώση, εξωστρέφεια και μεθοδική δουλειά.\n- Με την εφαρμογή καινοτόμων πρακτικών τουριστικής προβολής για προσέγγιση νέων αγορών.\nΗ Κρήτη έχει αναδειχθεί πρότυπο Περιφέρειας, φωτεινή εξαίρεση στο θολό τοπίο της κρίσης που βιώνουμε, όπως προκύπτει από το αξιόλογο έργο του Περιφερειάρχη κ. Σταύρου Αρναουτάκη. Στο πρόσωπο του διακρίνω έναν άνθρωπο που σκέπτεται και λειτουργεί υπεράνω τοπικιστικών και κομματικών αντιλήψεων, με ιδανικά ανόθευτα από την αλαζονεία της εξουσίας.\nΘεωρώ ότι έχω καθήκον να προσφέρω κι εγώ με όλες μου τις δυνάμεις, γι’ αυτό στην εκλογική αναμέτρηση του Μαΐου, θα είμαι υποψήφιος περιφερειακός σύμβουλος στην Περιφερειακή Ενότητα Ηρακλείου με τον Συνδυασμό του «ΚΡΗΤΗ ΠΡΩΤΗ ΔΥΝΑΜΗ».\nΚαλώ όλους όσοι μοιράζονται το ίδιο όραμα και θέλουν να συμβάλλουν στην προσπάθεια, να στηρίξουν έμπρακτα αυτή τη συνεργασία:\n- Για να αναδειχθεί ακόμα περισσότερο ο τόπος μας,\n- Για να αναβαθμιστεί η ποιότητα ζωής των κατοίκων του νησιού μας,\n- Για να πετύχουμε το αυτονόητο και την πρόοδο που έχουμε τόσο ανάγκη..\nΥποψήφιος Περιφερειακός Σύμβουλος στην Π.Ε Ηρακλείου\nΠέμπτη, 1 Μαΐου 2014, 12:42\nΗλεκτρικό και φυσικό αέριο με έκπτωση 25%.


Πρόγνωση Ελλάδας και Θεσσαλίας 10-11.10.2016. Φθινοπωρινος καιρος.\nΠΡΟΒΛΕΠΕΤΑΙ ΣΤΑΔΙΑΚΑ ΑΛΛΑΓΗ ΤΟΥ ΚΑΙΡΟΥ ΑΠΟ ΤΑ ΒΟΡΕΙΟΔΥΤΙΚΑ ΜΕ ΒΡΟΧΕΣ ΚΑΙ ΛΙΓΕΣ ΚΑΤΑΙΓΙΔΕΣ. ΕΩΣ ΤΟ ΑΠΟΓΕΥΜΑ ΤΑ ΦΑΙΝΟΜΕΝΑ ΘΑ ΕΧΟΥΝ ΕΠΗΡΕΑΣΕΙ ΤΟ ΙΟΝΙΟ ΤΗΝ ΔΥΤΙΚΗ ΧΩΡΑ ΤΗ ΜΑΚΕΔΟΝΙΑ ΤΗ ΘΕΣΣΑΛΙΑ ΚΑΙ ΠΙΘΑΝΟΝ ΤΗΝ ΒΟΡΕΙΑ ΣΤΕΡΕΑ. ΣΤΗΝ ΗΠΕΙΡΟ ΚΑΙ ΤΗ ΔΥΤΙΚΗ ΣΤΕΡΕΑ ΘΑ ΕΙΝΑΙ ΚΑΤΑ ΤΟΠΟΥΣ ΕΝΤΟΝΑ.ΣΤΟ ΑΙΓΑΙΟ ΚΑΙ ΤΗΝ ΝΟΤΙΑ ΧΩΡΑ Ο ΚΑΙΡΟΣ ΘΑ ΠΑΡΑΜΕΙΝΕΙ ΚΑΛΟΣ ΜΕ ΑΡΑΙΗ ΣΥΝΝΕΦΙΑ ΚΑΤΑ ΠΕΡΙΟΔΟΥΣ.\nΟΙ ΑΝΕΜΟΙ ΘΑ ΘΑ ΣΤΡΑΦΟΥΝ ΠΡΩΤΑ ΣΤΑ ΔΥΤΙΚΑ ΚΑΙ ΑΡΓΟΤΕΡΑ ΚΑΙ ΣΤΟ ΑΙΓΑΙΟ ΣΕ ΝΟΤΙΟΥΣ 4 ΜΠΟΦΟΡ.\nΗ ΘΕΡΜΟΚΡΑΣΙΑ ΘΑ ΚΥΜΑΝΘΕΙ ΣΕ ΗΠΕΙΡΟ ΜΑΚΕΔΟΝΙΑ ΚΑΙ ΘΕΣΣΑΛΙΑ ΑΠΟ 7 ΕΩΣ 20 ΒΑΘΜΟΥΣ ΣΤΑ ΥΠΟΛΟΙΠΑ ΗΠΕΙΡΩΤΙΚΑ ΑΠΟ 12 ΕΩΣ 25ΒΑΘΜΟΥΣ ΚΑΙ ΣΤΑ ΝΗΣΙΩΤΙΚΑ ΤΜΗΜΑΤΑ ΑΠΟ 16 ΕΩΣ 28 ΒΑΘΜΟΥΣ ΚΕΛΣΙΟΥ.\nΠΡΟΒΛΠΕΤΑΙ ΑΡΧΙΚΑ ΚΑΛΟΣ ΚΑΙΡΟΣ ΑΛΛΑ ΠΡΙΝ ΤΟ ΜΕΣΗΜΕΡΙ ΘΑ ΣΥΝΝΕΦΙΑΣΕΙ ΚΑΙ ΘΑ ΒΡΕΞΕΙ ΕΝΩ ΔΕΝ ΑΠΟΚΛΕΙΕΤΑΙ ΤΟ ΜΕΣΗΜΕΡΙ ΚΑΙ ΣΥΝΤΟΜΗ ΚΑΤΑΙΓΙΔΕΣ ΚΥΡΙΩΣ ΣΕ ΟΡΕΙΝΕΣ ΠΕΡΙΟΧΕΣ. ΑΡΓΑ ΤΟ ΒΡΑΔΥ Ο ΚΑΙΡΟΣ ΘΑ ΑΝΟΙΞΕΙ ΠΡΟΣΚΑΙΡΑ. ΣΤΙΣ ΣΠΟΡΑΔΕΣ Ο ΚΑΙΡΟΣ ΘΑ ΠΑΡΑΜΕΙΝΕΙ ΚΑΛΥΤΕΡΟΣ ΜΕ ΠΙΘΑΝΟΤΗΤΑ ΜΟΝΟ ΓΙΑ ΠΡΟΣΚΑΙΡΗ ΑΣΘΕΝΗ ΒΡΟΧΗ ΤΟ ΜΕΣΗΜΕΡΙ.\nΟΙ ΑΝΕΜΟΙ ΘΑ ΠΝΕΟΥΝ ΑΝΑΤΟΛΙΚΟΙ ΑΣΘΕΝΕΙΣ ΣΤΟ ΕΣΩΤΕΡΙΚΟ ΚΑΙ ΝΟΤΙΟΑΝΑΤΟΛΙΚΟΙ 4ΜΠΟΦΟΡ ΣΤΙΣ ΣΠΟΡΑΔΕΣ.\nΠΡΟΒΛΕΠΕΤΑΙ ΣΤΑΔΙΑΚΗ ΜΕΤΑΒΟΛΗ ΕΚ ΝΕΟΥ ΤΟΥ ΚΑΙΡΟΥ ΑΠΟ ΤΑ ΒΟΡΕΙΟΔΥΤΙΚΑ ΜΕ ΒΡΟΧΕΣ ΚΑΙ ΚΑΤΑΙΓΙΔΕΣ ΣΤΟ ΙΟΝΙΟ ΚΑΙ ΤΑ ΗΠΕΙΡΩΤΙΚΑ ΚΑΘΩΣ ΚΑΙ ΣΤΟ ΒΟΡΕΙΟ ΑΙΓΑΙΟ. ΤΑ ΦΑΙΝΟΜΕΝΑ ΣΕ ΗΠΕΙΡΟ ΤΟ ΒΟΡΕΙΟ ΙΟΝΙΟ ΣΕ ΔΥΤΙΚΗ ΣΤΕΡΕΑ ΚΑΙ ΜΑΚΕΔΟΝΙΑ ΘΑ ΕΙΝΑΙ ΕΝΤΟΝΑ. ΣΤΟ ΑΝΑΤΟΛΙΚΟ ΚΑΙ ΝΟΤΙΟ ΑΙΓΑΙΟ Ο ΚΑΙΡΟΣ ΘΑ ΠΑΡΑΜΕΙΝΕΙ ΚΑΛΥΤΕΡΟΣ ΜΕ ΑΡΑΙΗ ΣΥΝΝΕΦΙΑ ΚΑΙ ΜΙΚΡΗ ΠΙΘΑΝΟΤΗΤΑ ΓΙΑ ΜΕΜΟΝΩΜΕΣ ΚΑΤΑΙΓΙΔΕΣ ΠΡΟΣ ΤΟ ΒΡΑΔΥ.\nΟΙ ΑΝΕΜΟΙ ΘΑ ΠΝΕΟΥΝ ΣΤΟ ΙΟΝΙΟ ΝΟΤΙΟΔΥΤΙΚΟΙ 6 ΜΠΟΦΟΡ ΚΑΙ ΣΤΟ ΑΙΓΑΙΟ ΝΟΤΙΟΙ 5-6ΜΠΟΦΟΡ.\nΗ ΘΕΡΜΟΚΡΑΣΙΑ ΘΑ ΚΥΜΑΝΘΕΙ ΣΕ ΗΠΕΙΡΟ ΜΑΚΕΔΟΝΙΑ ΚΑΙ ΚΕΝΤΡΙΚΗ ΘΕΣΣΑΛΙΑ ΑΠΟ 8 ΕΩΣ 20 ΒΑΘΜΟΥΣ ΣΤΑ ΥΠΟΛΟΙΠΑ ΗΠΕΙΡΩΤΙΚΑ ΑΠΟ 12 ΕΩΣ 27ΒΑΘΜΟΥΣ ΚΑΙ ΣΤΑ ΝΗΣΙΑ ΑΠΟ 17 ΕΩΣ 29 ΒΑΘΜΟΥΣ ΕΝΩ ΣΤΗΝ ΒΟΡΕΙΑ ΚΡΗΤΗ ΠΙΘΑΝΟΝ ΝΑ ΦΤΑΣΕΙ ΚΑΙ ΤΟΥΣ 32 Β.Κ\nΠΡΟΒΛΕΠΕΤΑΙ ΑΡΑΙΗ ΣΥΝΝΕΦΙΑ ΠΟΥ ΓΡΗΓΟΡΑ ΘΑ ΑΥΞΗΘΕΙ ΚΑΙ ΘΑ ΣΗΜΕΙΩΘΟΥΝ ΒΡΟΧΕΣ ΚΑΙ ΣΠΟΡΑΔΙΚΕΣ ΚΑΤΑΙΓΙΔΕΣ.ΤΑ ΦΑΙΝΟΜΕΝΑ ΣΕ ΤΡΙΚΑΛΑ ΚΑΡΔΙΤΣΑ ΚΑΙ ΛΑΡΙΣΑ ΘΑ ΕΙΝΑΙ ΚΑΤΑ ΤΟΠΟΥΣ ΕΝΤΟΝΑ. ΣΤΙΣ ΣΠΟΡΑΔΕΣ Ο ΚΑΙΡΟΣ ΘΑ ΕΙΝΑΙ ΚΑΛΥΤΕΡΟΣ ΜΕ ΤΟΠΙΚΗ ΣΥΝΝΕΦΙΑ ΜΕ ΣΠΟΡΑΔΙΚΕΣ ΜΠΟΡΕΣ ΜΙΚΡΗΣ ΔΙΑΡΚΕΙΑΣ.\nΟΙ ΑΝΕΜΟΙ ΘΑ ΠΝΕΟΥΝ ΜΕΤΑΒΛΗΤΟΙ ΑΣΘΕΝΕΙΣ ΑΚΟΜΑ ΚΑΙ ΣΤΙΣ ΣΠΟΡΑΔΕΣ.


Μέτρο Πολιτικής 8.3 | Μετανάστευσης και Ασύλου\nΑρχική Εθνική Στρατηγική για την ΈνταξηΜέτρο Πολιτικής 8.3\nΜέτρο Πολιτικής 8.3\nΚεφάλαιο 3 – Άξονας Πολιτικής 8 – Μέτρο Πολιτικής 8.3\nΜέτρο Πολιτικής 8.3: Διευκόλυνση της ένταξης των ατόμων με αναπηρία (ΑμεΑ)\n8.3.1 Πιλοτικά προγράμματα εκμάθησης της ελληνικής γλώσσας για τη διευκόλυνση ατόμων με αναπηρία στοχευμένα, κατά περίπτωση, στις ανάγκες τους\nΗ δράση αφορά στην προώθηση της γλωσσικής ένταξης και συνεπάγεται την αποτελεσματική εκμάθηση της ελληνικής ως δεύτερης γλώσσας καθώς και την επαφή και την απόκτηση γνώσεων και δεξιοτήτων στα πεδία της ελληνικής ιστορίας και πολιτισμού. Τα μαθήματα πρόκειται να στηριχθούν σε ανάλυση αναγκών της ομάδας-στόχου και να χρησιμοποιήσουν υλικό προσαρμοσμένο στις ιδιαίτερες ανάγκες της ομάδας-στόχου, κατά περίπτωση. Κατά συνέπεια, ανάλογα με το είδος αναπηρίας της ομάδας-στόχου (κινητική, όρασης ή ακοής) προβλέπεται να εφαρμοστεί εξατομικευμένη διάγνωση και επιλογή της κατάλληλης μεθόδου για κάθε περίπτωση. Τέλος, σημειώνεται ότι στο πλαίσιο της δράσης, οι εκπαιδευτικοί που θα απασχοληθούν θα είναι πιστοποιημένοι/-ες στην κατάρτιση ατόμων με αναπηρία.\n8.3.2 Πρόγραμμα Παραολυμπιακής εκπαίδευσης και ανάπτυξης σε πληθυσμούς δικαιούχων και αιτούντων/αιτουσών διεθνούς προστασίας με αναπηρία\nΣτόχος της δράσης είναι να προσφέρει ευκαιρίες να γνωρίσουν και να συμμετάσχουν στον παραολυμπιακό αθλητισμό σε αιτούντες, αιτούσες και δικαιούχους διεθνούς προσταστασίας με αναπηρία στην Ελλάδα. Η δράση θα διαχειρίζεται από την Ελληνική Παραολυμπιακή Επιτροπή σε συνεργασία με τοπικούς, εθνικούς και διεθνείς εταίρους. Ο κύριος στόχος της δράσης είναι να ενημερώνονται οι αιτούντες/αιτούσες και δικαιούχοι διεθνούς προστασίας με αναπηρία σχετικά με τον Παραολυμπιακό αθλητισμό και το Παραολυμπιακό Κίνημα και να τους δίνεται η ευκαιρία να συμμετέχουν σε προγράμματα αθλητισμού και να αγωνίζονται σε τοπικούς και εθνικούς αγώνες. Δραστηριότητες που συμβάλλουν στη συγκεκριμένη δράση είναι: α) η ενημέρωση των βασικών εταίρων και ενδιαφερομένων σχετικά με τις δυνατότητες συμμετοχής σε αθλητικές δραστηριότητες Παραολυμπιακών αθλημάτων για αιτούντες/αιτούσες και δικαιούχους διεθνούς προστασίας, β) ο εντοπισμός και καταγραφή δικαιούχων και αιτούντων/αιτουσών διεθνούς προστασίας και ιδιαίτερα παιδιά με αναπηρίες, γ) η παρουσίαση του Παραολυμπιακού Κινήματος σε αιτούντες/αιτούσες και δικαιούχους διεθνούς προστασίας με αναπηρία χρησιμοποιώντας μια ειδική ομάδα Παραολυμπιακών αθλητών και αθλητριών καθώς και εκπαιδευτών, δ) η οργάνωση Παραολυμπιακών δραστηριοτήτων και συμμετοχή σε αθλήματα για αιτούντες/αιτούσες και δικαιούχους διεθνούς προστασίας με αναπηρία, η ε) δημιουργία Παραολυμπιακού Δικτύου για τη διευκόλυνση της συμμετοχής των δικαιούχων και των αιτούντων/αιτουσών διεθνούς προστασίας με αναπηρία στα αθλητικά προγράμματα και τους αγώνες του Παραολυμπιακού Αθλητισμού και στ) η παραγωγή και διάχυση πληροφοριακού υλικού αναφορικά με τα δικαιώματα και την πρόσβαση σε υπηρεσίες, για άτομα με αναπηρία, κ.ά.\n15 Φεβρουαρίου 2019, 07:34 | INTERSOS Hellas\nH ισότιμη ένταξη των ατόμων με αναπηρία στα δικαιώματα και τις υπηρεσίες που τους αναλογούν, είναι απαραίτητη η ταυτοποίηση των ατόμων αυτών και η δυνατότητα παροχής διάγνωσης. Αυτή τη στιγμή δεν είναι δυνατή η επίσημη διάγνωση των ατόμων με γνωστικές ή/και ψυχικές αναπηρίες, διότι δεν υπάρχουν σταθμισμένα διαγνωστικά εργαλεία στη γλώσσα των προσφύγων και μεταναστών διαθέσιμα στους επαγγελματίες ιατρούς, ψυχιάτρους και ψυχολόγους. Επομένως τα άτομα αυτά αποκλείονται από εξειδικευμένες υπηρεσίες θεραπείες καθώς και από κοινωνικά και οικονομικά αγαθά που δικαιούνται, παραδείγματος χάρη το επίδομα αναπηρίας. Παράλληλα, η στάθμιση των διαγνωστικών εργαλείων, ειδικά όσον αφορά στα παιδιά, είναι απαραίτητη για την εγγραφή τους στα ειδικά σχολεία ή για την παροχή παράλληλης στήριξης. Σε περίπτωση που δεν είναι δυνατόν να γίνει σύντομα η στάθμιση των εργαλείων μια άλλη λύση θα ήταν να βρεθούν εναλλακτικά εργαλεία διάγνωσης και να περάσει αυτή η πληροφορία σε όλες τις αντίστοιχες δομές που έχουν αυτή την υπηρεσία ως κατευθυντήρια, και όχι να είναι ανάλογα με τη διάθεση της κάθε δομής. Να υπάρχει δηλαδή μια λύση που θα ακολουθηθεί καθολικά. Επομένως είναι αναγκαίο να υπάρξει πρόληψη για τη στάθμιση διαγνωστικών εργαλείων που αυτά με τη σειρά τους θα γίνουν διαθέσιμα στους αρμόδιους επαγγελματίες και υπηρεσίες ώστε να αποκτήσουν οι ενήλικες πρόσφυγες και τα παιδιά τους με αναπηρία, ίση πρόσβαση στα δικαιώματα τους .\nΕπιπλέον όσον αφορά στην ενίσχυση της ένταξης των ατόμων με αναπηρία στην εκπαίδευση και την εργασία, στην Ελλάδα υπάρχουν σύλλογοι και οργανισμοί αφοσιωμένοι στην υποστήριξη των ατόμων με αναπηρία, οι οποίοι ήδη προσφέρουν σημαντική υποστήριξη σε αυτούς τους τομείς, και αν ενισχυθούν από το κράτος, θα μπορέσουν να προσφέρουν υποστήριξη και στον προσφυγικό πληθυσμό. Για παράδειγμα η Πανελλήνια Ομοσπονδία Κοι. Σ. Π. Ε. (http://pokoispe.gr/) και οι τοπικές Κοι. Σ. Π. Ε. οι οποίες ανάμεσα σε άλλα προσφέρουν δυνατότητες για εκπαίδευση και εργασιακή εμπειρία σε άτομα που αντιμετωπίζουν προβλήματα ψυχικής υγείας.\n15 Φεβρουαρίου 2019, 07:50 | INTERSOS Hellas\nΓια την ισότιμη ένταξη των ατόμων με αναπηρία στα δικαιώματα και τις υπηρεσίες που τους αναλογούν, είναι απαραίτητη η ταυτοποίηση των ατόμων αυτών και η δυνατότητα παροχής διάγνωσης. Αυτή τη στιγμή δεν είναι δυνατή η επίσημη διάγνωση των ατόμων με γνωστικές ή/και ψυχικές αναπηρίες, διότι δεν υπάρχουν σταθμισμένα διαγνωστικά εργαλεία στη γλώσσα των προσφύγων και μεταναστών διαθέσιμα στους επαγγελματίες ιατρούς, ψυχιάτρους και ψυχολόγους. Επομένως τα άτομα αυτά αποκλείονται από εξειδικευμένες υπηρεσίες θεραπείες καθώς και από κοινωνικά και οικονομικά αγαθά που δικαιούνται, παραδείγματος χάρη το επίδομα αναπηρίας. Παράλληλα, η στάθμιση των διαγνωστικών εργαλείων, ειδικά όσον αφορά στα παιδιά, είναι απαραίτητη για την εγγραφή τους στα ειδικά σχολεία ή για την παροχή παράλληλης στήριξης. Σε περίπτωση που δεν είναι δυνατόν να γίνει σύντομα η στάθμιση των εργαλείων μια άλλη λύση θα ήταν να βρεθούν εναλλακτικά εργαλεία διάγνωσης και να περάσει αυτή η πληροφορία σε όλες τις αντίστοιχες δομές που έχουν αυτή την υπηρεσία ως κατευθυντήρια, και όχι να είναι ανάλογα με τη διάθεση της κάθε δομής. Να υπάρχει δηλαδή μια λύση που θα ακολουθηθεί καθολικά. Επομένως είναι αναγκαίο να υπάρξει πρόληψη για τη στάθμιση διαγνωστικών εργαλείων που αυτά με τη σειρά τους θα γίνουν διαθέσιμα στους αρμόδιους επαγγελματίες και υπηρεσίες ώστε να αποκτήσουν οι ενήλικες πρόσφυγες και τα παιδιά τους με αναπηρία, ίση πρόσβαση στα δικαιώματα τους .\n14 Φεβρουαρίου 2019, 16:04 | INTERSOS Hellas\n8.3 Για την ισότιμη ένταξη των ατόμων με αναπηρία στα δικαιώματα και τις υπηρεσίες που τους αναλογούν, είναι απαραίτητη η ταυτοποίηση των ατόμων αυτών και η δυνατότητα παροχής διάγνωσης. Αυτή τη στιγμή δεν είναι δυνατή η επίσημη διάγνωση των ατόμων με γνωστικές ή/και ψυχικές αναπηρίες, διότι δεν υπάρχουν σταθμισμένα διαγνωστικά εργαλεία στη γλώσσα των προσφύγων και μεταναστών διαθέσιμα στους επαγγελματίες ιατρούς, ψυχιάτρους και ψυχολόγους. Επομένως τα άτομα αυτά αποκλείονται από εξειδικευμένες υπηρεσίες θεραπείες καθώς και από κοινωνικά και οικονομικά αγαθά που δικαιούνται, παραδείγματος χάρη το επίδομα αναπηρίας. Παράλληλα, η στάθμιση των διαγνωστικών εργαλείων, ειδικά όσον αφορά στα παιδιά, είναι απαραίτητη για την εγγραφή τους στα ειδικά σχολεία ή για την παροχή παράλληλης στήριξης. Σε περίπτωση που δεν είναι δυνατόν να γίνει σύντομα η στάθμιση των εργαλείων μια άλλη λύση θα ήταν να βρεθούν εναλλακτικά εργαλεία διάγνωσης και να περάσει αυτή η πληροφορία σε όλες τις αντίστοιχες δομές που έχουν αυτή την υπηρεσία ως κατευθυντήρια, και όχι να είναι ανάλογα με τη διάθεση της κάθε δομής. Να υπάρχει δηλαδή μια λύση που θα ακολουθηθεί καθολικά. Επομένως είναι αναγκαίο να υπάρξει πρόληψη για τη στάθμιση διαγνωστικών εργαλείων που αυτά με τη σειρά τους θα γίνουν διαθέσιμα στους αρμόδιους επαγγελματίες και υπηρεσίες ώστε να αποκτήσουν οι ενήλικες πρόσφυγες και τα παιδιά τους με αναπηρία, ίση πρόσβαση στα δικαιώματα τους.\n14 Φεβρουαρίου 2019, 16:26 | ΑΣΕΤ (Generation 2.0 RED)\nΔεν γίνεται αναφορά στη διασφάλιση της παροχής βοηθημάτων – επιδομάτων από την πολιτεία σε πάσχοντες από βαριά νοσήματα πολίτες τρίτων χωρών. Ως γνωστόν και με βάση τις προϋποθέσεις του Οργανισμού Προνοιακών Επιδομάτων και Κοινωνικής Αλληλεγγύης (ΟΠΕΚΑ), επίδομα αναπηρίας δικαιούνται μόνο οι μετανάστες, που έχουν άδεια διαμονής για ανθρωπιστικούς λόγους. Πρέπει να αλλάξει η πρόσφατα ψηφισμένη νομοθεσία που επιβάλλει στα ΑμεΑ πολίτες τρίτων χωρών να επιλέξουν μεταξύ της ένταξης μέσω της εργασίας και των κρατικών επιδομάτων.\n14 Φεβρουαρίου 2019, 14:34 | SolidarityNow\nΠέρα από τα δύο στοχευμένα προτεινόμενα προγράμματα (εκμάθηση ελληνικής γλώσσας και παραολυμπιακής εκπαίδευσης) χρειάζονται και αντίστοιχες δράσεις για την ένταξή των ατόμων με αναπηρία στην αγορά εργασίας.


Τι απαντά στο TLIFE στενός συνεργάτης του Μ. Χατζηγιάννη για τις φήμες περί γάμου ~ Λατρεύουμε τον Μιχάλη Χατζηγιάννη\nΤι απαντά στο TLIFE στενός συνεργάτης του Μ. Χατζηγιάννη για τις φήμες περί γάμου\n1:34 μ.μ. Γάμος, Ζέτα Μακρυπούλια, Λατρεύουμε τον Μιχάλη Χατζηγιάννη, Mιχάλης Χατζηγιάννης\nΜιχάλης Χατζηγιάννης, Ζέτα Μακρυπούλια! Χωρίς αμφιβολία πιο πολυσυζητημένο ζευγάρι της showbiz αυτή τη στιγμή. Χιλιάδες λέξεις έχουν γραφτεί, αμέτρητες φήμες έχουν γεννηθεί, σχόλια, κουτσομπολιά, φωτογραφίες, παπαράτσι... Όλα!\nΤη μια παντρεύονται, την άλλη δεν παντρεύονται. Και μετά ησυχία. Μετά από λίγο ξανά. Παντρεύονται... Ημερομηνίες γάμου και τα σχετικά. Μετά... η διάψευση. Δεν παντρεύονται. Τι συμβαίνει τελικά; Τι θα γίνει; Θα τα φάμε τα κουφέτα ή όχι;\nΤο TLIFE επικοινώνησε με στενό συνεργάτη του Μιχάλη Χατζηγιάννη για να βάλει τα πράγματα στη θέση τους. Ισχύει; Θα το φορέσει τελικά το νυφικό η Ζέτα;\nΌντως υπήρξε διάψευση από το περιβάλλον του επιτυχημένου τραγουδιστή ή όλα αυτά συμβαίνουν επειδή πρόκειται για δύο πρόσωπα που πουλάνε;\nWell... ο συνεργάτης του Μιχάλη Χατζηγιάννη μίλησε για αστειότητες. Διέψευσε τις ιστορίες όλες, αλλά διευκρίνισε πως ουδέποτε ασχολήθηκαν με το γεγονός. Καθημερινά ξεκινά και μια ιστορία. Αλίμονο αν κάθε φορά έμπαιναν στη διαδικασία να διαψεύδουν...\nΑναδημοσίευση από: Tlife


ΑΝΕΞΕΛΕΓΚΤΗ ΚΑΤΑΣΤΑΣΗ ΣΤΑ HOT-SPOT... ΕΠΕΙΣΟΔΙΑ ΣΥΛΛΗΨΕΙΣ ΚΑΙ ΑΥΤΟΣΧΕΔΙΑ ΟΠΛΑ ΑΠΟ ΤΟΥΣ ΛΑΘΡΟ... | Εφημερίδα "Στόχος" - Stoxos newspaper\nΑΝΕΞΕΛΕΓΚΤΗ ΚΑΤΑΣΤΑΣΗ ΣΤΑ HOT-SPOT... ΕΠΕΙΣΟΔΙΑ ΣΥΛΛΗΨΕΙΣ ΚΑΙ ΑΥΤΟΣΧΕΔΙΑ ΟΠΛΑ ΑΠΟ ΤΟΥΣ ΛΑΘΡΟ...\nΣυνελήφθησαν τέσσερις αλλοδαποί – Μεταξύ των άλλων, βρέθηκαν σιδερόβεργες, μαχαίρια , καδρόνια, σιδερολοστοί, κατσαβίδια\nΣτις συλλήψεις τεσσάρων από τους επτά αλλοδαπούς οι οποίοι είχαν προσαχθεί κατά την διάρκεια των συμπλοκών που είχαν ξεσπάσει μεταξύ δεκάδων μεταναστών το βράδυ της Κυριακής στη δομή παραμονής της Σάμου, προχώρησαν οι αστυνομικοί του τοπικού τμήματος.\nΠρόκειται για νεαρούς ηλικίας από 23 ως 34 χρόνων, οι οποίοι συνελήφθησαν καθώς εξακριβώθηκε η εμπλοκή τους στα επεισόδια και σε βάρος τους η Εισαγγελία Πρωτοδικών Σάμου άσκησε δίωξη για διακεκριμένες φθορές και διέγερση κατά περίπτωση. Όμως, αυτό που προκάλεσε ιδιαίτερη ανησυχία στις αστυνομικές αρχές, ήταν το οπλοστάσιο με πλήθος αυτοσχέδιων όπλων που βρέθηκε σε κοινόχρηστο χώρο του hot spot.


Σάστρε στα ελληνικά: 'Χαίρομαι που είμαι εδώ' '); });\nΣΑΒΒΑΣ ΤΖΙΟΜΠΑΝΟΓΛΟΥ 14.01.2022 | 16:13\nΟ Ζόαν Σάστρε κατά την άφιξή του στην Ελλάδα για να υπογράψει στον ΠΑΟΚ | 11 Ιανουαρίου 2022 INTIME SPORTS\nΟ Ζόαν Σάστρε έστειλε μήνυμα στα social media για την μεταγραφή του στον ΠΑΟΚ κάνοντας μάλιστα την πρώτη του απόπειρα να επικοινωνήσει με τους φίλους του Δικεφάλου στα ελληνικά.\nΟ Ζόαν Σάστρε είναι η πρώτη κίνηση του ΠΑΟΚ στη χειμερινή μεταγραφική περίοδο και τόνισε στις δηλώσεις που έκανε ότι είναι ενθουσιασμένος για το επόμενο βήμα στην καριέρα του.\nΜέσω Instagram ο Ισπανός αμυντικός θέλησε να επικοινωνήσει με τους φίλους του ΠΑΟΚ και έκανε και την πρώτη του απόπειρα να το κάνει και στα ελληνικά.\n"Είμαι πολύ χαρούμενος που βρίσκομαι εδώ, σε μια ιστορικό ομάδα όπως ο ΠΑΟΚ. Σας ευχαριστώ για όλη αυτήν τη στήριξη που έχω λάβει αυτές τις ημέρες.\nΑνυπομονώ να παίξω στην Τούμπα και να το ζήσω μαζί σας. Και οι πρώτες μου λέξεις στα ελληνικά: Χαίρομαι που είμαι εδώ".


Δολοφονία Τοπαλούδη: Συνεχίζεται η δίκη, εντολή στην εισαγγελέα να παραμείνει στη θέση της – Bno.Gr :\nΔολοφονία Τοπαλούδη: Συνεχίζεται η δίκη, εντολή στην εισαγγελέα να παραμείνει στη θέση της\nadmin — 14/05/2020 comments off\nΣυνεχίζεται η δίκη για τη δολοφονία της Ελένης Τοπαλούδη, μετά τη σύντομη διακοπή και την ένταση που προκλήθηκε νωρίς το μεσημέρι της Πέμπτης στο δικαστήριο.\nΗ εισαγγελέας Αριστοτελία Δόγκα, κατά την επανάληψη της διαδικασίας δήλωσε ότι έλαβε εντολή να παραμείνει στην έδρα, από τον προϊστάμενό της. Νωρίτερα, είχε προκληθεί ένταση και η πρόεδρος διέκοψε τη διαδικασία, εξαιτίας της διαμαρτυρίας των δικηγόρων για αναφορές που έκανε η εισαγγελέας κατά την αγόρευσή της την Τετάρτη. Υπενθυμίζεται ότι ο Δημήτρης Βερβεσός ζήτησε να κινηθεί πειθαρχική διαδικασία σε βάρος της.\nΟ κ. Κλεφτοδήμος κρατούσε την ανακοίνωση που είχε εκδώσει λίγο νωρίτερα ο πρόεδρος του ΔΣΑ και της Ολομέλειας Προέδρων Δικηγορικών Συλλόγων, Δημήτρης Βερβεσός, με την οποία ζητούσε να κινηθεί πειθαρχική διαδικασία για την εισαγγελέα, για τις «προσβλητικές» αναφορές της στον δικηγορικό κλάδο.\nΗ πρόεδρος απάντησε στον κ. Κλεφτοδήμο ότι δεν έχει τον λόγο, όπως και ότι «υπάρχουν άλλα τμήματα για να εκφράσετε τα παράπονά σας δεν είναι εδώ ο κατάλληλος τόπος». Από την πλευρά του, ο σύμβουλος του ΔΣΑ είπε «Εκφράζω τις διαμαρτυρίες μου για τις αποστροφές της κυρίας εισαγγελέως». Σε εκείνο το σημείο ζήτησε τον λόγο η εισαγγελέας και είπε ότι θα προχωρήσει σε δήλωση αποχής.\nΑκολούθησαν οι διαμαρτυρίες κάποιων παρευρισκομένων- ανάμεσά τους ο πατέρας της Ελένης Τοπαλούδη- για την παρουσία του κ. Κλεφτοδήμου. Η πρόεδρος ζήτησε να αποχωρήσουν όσοι διαμαρτυρήθηκαν και διέκοψε προσωρινά τη δίκη.\nΓιατί διαμαρτύρονται οι δικηγόροι\nΣτην αγόρευσή της την Τετάρτη, η εισαγγελέας έκανε αναφορά στον ρόλο των συνηγόρων, όμως τα λεγόμενά της προκάλεσαν την έντονη αντίδραση του κλάδου.\n«Από τη στιγμή που οι συνήγοροι μπαίνουν στην υπόθεση αρχίζουν τα ψέματα, τα σενάρια για τη συσκότιση της αλήθειας. Έχω ακούσει από συνηγόρους κατηγορουμένων να λένε ότι είμαστε συλλειτουργοί της Δικαιοσύνης. Συλλειτουργός στη Δικαιοσύνη είναι αυτός που αποσκοπεί σε αυτό που αποσκοπεί όλη η Δικαιοσύνη. Στην ανεύρεση της αλήθειας», «Υπάρχει κοινή γραμμή. Κοινή γραμμή για διάχυση της ευθύνης. Παίζεται και από τους δικηγόρους αυτό το παιχνίδι …. Αποσκοπεί όχι στους δικαστές αλλά στους ενόρκους», «Πείτε τα έτσι και μετά αλλιώς και έτσι όλο και κάποια αμφιβολία θα γεννηθεί», είπε μεταξύ άλλων η εισαγγελέας, όπως επισημαίνει στην ανακοίνωσή του ο κ. Βερβεσός.\nΟ πρόεδρος του ΔΣΑ και της Ολομέλειας Προέδρων των Δικηγορικών Συλλόγων ζήτησε από τον εισαγγελέα του Αρείου Πάγου να κινηθεί άμεσα η πειθαρχική διαδικασία για την εισαγγελέα. Παράλληλα, κάλεσε την πρόεδρο του δικαστηρίου να «επαναφέρει άμεσα την εισαγγελέα της έδρας στην τάξη», εφαρμόζοντας τις ισχύουσες διατάξεις του ΚΠΔ και την ίδια την εισαγγελέα «να ανακαλέσει άμεσα τις δηλώσεις της και να ζητήσει συγγνώμη από το δικηγορικό σώμα για τα όσα προσβλητικά καταφέρθηκε εις βάρος του».\nPrevious Article Τι πρέπει να προσέξουν οι μαθητές που επιστρέφουν τη Δευτέρα στα σχολεία -Οι συμβουλές του λοιμωξιολόγου Δ. Χατζηγεωργίου\nNext Article Κορωνοϊός: Ξεκίνησε η χορήγηση αντισωμάτων σε ασθενείς – Σε Αττικόν και Ευαγγελισμό